text:
Pronóstiko
Pronóstiko di tempu pa Kòrsou i bisindario bálido te djarason mainta 06:00 o.l., 14 di febrüari 2018.
Kompilá: djamars 13 di febrüari 2018, 05:00 o.l. (09:00 UTC).
KÓDIGO HEL: .PREKOUSHON PA LAMAN LOKALMENTE BRUTU.
Tempu: Un shelu por lo general parsialmente nublá ku algun áwaseru lokal durante oranan di mainta i mèrdia.
Temperatura máksimo lo alkansá 30 ºC i temperatura mínimo 24 ºC.
Solo ta sali 06:58 i ta baha 18:42 o.l.
Bientu: Entre ost i nortost i moderá te basta fuerte; forsa 4 te 5 (20 te 39 km/ora, 11 te 21 nudo). Debes enkuando te fuerte i duru den ráfaga; forsa 6 te 7 (40 te 61 km/h, 22 pa 33 nudo).
Situashon general: Durante próksimo 24 ora algun áwaseru lo sigui move rápido riba Kòrsou. Ta antisipá periodonan mas largu ku nubia i áwaseru miéntras e siman ta progresá. Di otro un banda, e sistema di preshon haltu fuerte riba Atlántiko lo sigui generá okashonalmente bientu duru den nos área i e laman lo ta basta brutu.
Kondishon di laman: Moderá te basta brutu ku altura di ola entre 1.5 i 2.5 meter (4 pa 8 pia). E laman di mas haltu lo ta den zona habrí i na e kosta nort.
Fenómeno spesial: Ningun.
Pèrspektiva te djaweps mainta: Shelu lo ta temporalmente hopi nublá ku algun áwaseru riba nos isla.
Meteorólogo: Luciano.
E próksimo boletin di tempu lo wòrdu publiká djamars 11:00 o.l. (15:00 UTC).


c: text/html

text:
Mil Geen, E KE di diverse Groep, un di esnan mas grandi di mundu ta independiente di e organisacion di un sirbishi finansiero, preis e deseo di cryptocurrencies "x loket" bo ta di aserká 12 luna, Beton mei optené na 50 bai na 60 na total, a bisa na e dia di awe, manera bo firma lansa ofisialmente Grupo duero, un pionero riba e cryptocurrency app.
Disponé pa Apel i Android, pèrmití na usuario amtenar, e transparensia i e interkambio di Boton. Mas cryptocurrencies ta añadí na próximas siman, manera e diverse Grupo Servisio di Resultá, na enkargo di algun di líder mundial di blockchain eksperensia, analisis di nan balor interes.
"E deseo di cryptocurrencies ta stipulá ta conta riba e shelu 2018 riba midí na otro persona por sa di nan i utilizarlos, i meskos ku e interes di gobiernu i di empeñonan, i otro regulashon, mustra nos con e negoshi ta mirando i kada biaha mas regular.
"Manera di tur e mercado, esaki volledig parada ta e di kreashon, i ta bai sigui pa krea, importance oportunidat pa kumpra."
E diverse KE conclui: "diverse Grupo ta diseño pa komplasé e resiente nesesidat i e deseo di e almasen i transfered pida digitalisa den e tabata digital. Spera 50,000 e diskurso di e aña aki.
Autor: Sara Bar

robotstxt: allowed

filter: keep


text:
ORANJESTAD (AAN): Un criminal Venezolano cu a wordo gara na Aruba a wordo manda Hulanda algun tempo atras. E criminal aki hunto cu otro dos a wordo saca di Aruba pa asina garantiza e seguridad den KIA mes. Aki ta trata di e homber Venezolano fam Gonzalez.
E Arestatie Team a handle cu su transporte di Aeropuerto pa KIA y di KIA pa Aeropuerto. El a sali diadomingo riba avion di KLM pa Hulanda.
E homber di fam Gonzalez hunto cu otronan ta envolvi den atraconan pisa riba Aruba. Despues cu na KIA a descubri un plan di huida bon planea, mesora mester a activa pa asina saca tres di nan cu ta e criminalnan mas pisa for di Aruba.
E intencion tabata pa rementa cierto area di KIA cu handgranaat y djey logra scapa. Un grupo di Venezuela cual e tabata forma parti di dje mester a bin rescate den prison di Aruba. A descubri e mapa pinta, e mensahenan den telefon cu tabata indica e blindspotnan di prison.
Esaki a bira hasta un eye opener pa seguridad di KIA pasobra aki ta trata di un berdad. Mesora a traha riba e blindspotnan cual mester tabata parti di e huida di e presonan criminal.
Recherche a haci henter un investigacion den e celularnan haya den nan celda na KIA y asina a descubri e plan peligroso pa logra scapa. Un di e criminalnan aki a wordo manda Curacao.
Dos otro a wordo manda Hulanda bou escolta pisa di Arestatie Team. Mirando cu diabierna tabata tin caso den corte, a trece Gonzalez bek for di Hulanda. E caso ta dos atraco pisa riba Joyerianan na Aruba.
Diaranzon el a yega y a wordo hiba KIA. Diadomingo atrobe a mira e movecion riba caya for di KIA pa Aeropuerto y motibo tabata cu e preso peligroso a wordo manda bek Hulanda.
Basta atencion di seguridad tanto durante e transporte riba tera pero tambe den avion. Asina por mira cu un preso manera esaki ta costa pais Aruba basta placa. Y awor ta tres den e caso aki ta den exterior despues di descubri e plan macabro di huida unda kier a rementa parti di KIA pa e huida.


text:
Parlamentario di POR, Alan Howell papiando di casonan di atraco a bisa cu debi na e trabou cu el a eherce den Cuerpo Policial, sa e situacion di trauma cu e personanan cu ta pasa den algo asina ta keda aden.
E ta conciente cu un minister di Husticia no lo por bay scapa di cierto criminalidad cu ta pasa den comunidad. Pero pa Howell ta importante pa un minister di Husticia sa di tira mokete bek.
E cartera di Husticia ta uno cu no por briya cune, pero ta importante pa pueblo mira cu como un minister di Husticia bo no ta wordo intimida y cu ta zorg pa ataca e problemanan aki cu ta pasa den nos sociedad.
Pa e motibo aki e ta duna Minister Andin Bikker un ‘schouderklopje’ ya cu e ta buscando tur formula y tur conseho necesario cu e por haya pa ataca e criminalidad y hibe na e minimo cu ta posibel.
Tambe Alan Howell a menciona cu e ley di iniciativa cu e ta presentando pa loke ta castigo minimo pa casonan di atraco y abuso sexual, incluyendo pedofilia, ta algo cu e ta considera un contribucion for di Parlamento na gobierno, Minister di Husticia y Aruba en general. E ta un forma pa yuda combati criminalidad. E ley aki lo wordo presenta dentro di algun dia.
Parlamentario di POR ta finalisa mandando un palabra di sosten na Minister Bikker pa e continua cu e trabou dificil di bringa crminalidad cu man duro.


text:
JetBlue ta hasi entrega di 500 buki na 3 skol na Kòrsou
WILLEMSTAD- 5 desèmber 2014:- Manera ta konosí djamars último 2 di desèmber e kompania di aviashon JetBlue Airways a lansa dos bes pa siman buelo direkto entre New York i Kòrsou. Awor JetBlue ta ofresé 121 buelo diario for di Estádos Unídos pa Karibe di kual 56 buelo diario ta buelonan direkto for di New York, John F. Kennedy International Airport (JFK) i Newark Liberty International Airport (EWR). Ta un kustumber di e aerolínea pa komo parti di nan responsabilidat sosial empresarial duna bek na komunidat. Pa ehersé e trabou bunita aki, JetBlue ta traha ku su partner First Book. Den e kaso aki a skohe pa hasi esaki na tres skol aki na Kòrsou. Pa e okashon aki sr. Anders Lindström, Relashonista Públiko di JetBlue tabata presente pa asina hasi entrega di e 500 bukinan na Blenchi School, Oranjeschool i Emmy Berthold School.
First Book ta un empresa sosial ku no ta generá entrada ku ta brinda buki i rekursonan edukashonal na programanan i skolnan sirbiendo muchanan ku ta bini di famianan di ménos rekurso na Estádos Unídos i Canada. Dor di tin bukinan nobo i di kalidat haltu disponibel riba un base regular, First Book ta transformando bida di muchanan i elevá e kalidat di edukashon.
“ Nos ta kontentu ku huntu ku nos partner First Book nos por a ofresé buki na 3 skol aki na Kòrsou ku tin mas mester di dje kualnan ta Blenchi School, Oranjeschool i Emmy Berthold School. Huntu nos di JetBlue i First Book a duna te ku aworakí mas ku 350 mil buki na muchanan di ménos rekurso òf ku nesesidat spesial. Yuda mehorá lesamentu den komunidat ta importante pa JetBlue. Nos ta kontentu ku nos por a entrega tambe algun buki na Curaçao Cares pa nan programa di lesamentu bou di guia,” asina sr. Anders Lindström di JetBlue a duna di konosé.
“ Nos di Curaçao Cares ta kontentu ku nos por a fasilitá e entrega di e bukinan aki na Kòrsou. Lesamentu ta habri un mundu nobo pa kada mucha asina sra. Deva-Dee Siliee di Curaçao Cares a indiká. Nos tin tambe un programa piloto di coach di lesamentu ku nos a lansa na skolnan i programanan despues di skol kual nos ke sigui ekspandé ku sosten di boluntarionan”.
E entrega di e bukinan a tuma lugá na Blenchi School. Sr. Anders Lindström di JetBlue a hasi entrega di e 500 bukinan repartí bou di Blenchi School, Oranjeschool i Emmy Berthold School. Na e okashon aki representante di kada un di e skolnan a hiba palabra ekspresando nan gratitut pa e materialnan risibí. E muchanan lo bai hasi bon uso di esakinan.


text:
WILLEMSTAD — Djaluna último, funshonario di GGD huntu ku personal di FDDK, a tuma muestra di e awa di Pisina Enith Brigitha pa por hasi tèst despues di a hasi limpiesa na e pisina; esaki, despues ku algun antisosial a vandalisá nos pisina.
Djaweps 15 di yüni mainta a drenta e bon notisia ku e resultado ta perfekto i konsekuentemente, for di djaweps mèrdia a reanudá tur aktividat bèk na e pisina.
FDDK ta gradisí su personal, CUROIL i tur demas persona ku di un òf otro manera a yuda pa Pisina Enith Birgitha por ta operashonal bèk den menos tempu posibel.


text:
Sinterklaas
Sinterklaas of Sint-Nicolaas (na Papiamento: San Nicolas) of Sint ta un personahe cu tur aña nan ta celebr'e riba 5 di december na Hulanda, Surinam, Aruba, Korsou, Sint Maarten, e islanan-BES y Belgia riba 6 di december. Na Surinam nan ta yam'e 'kinderdag' (Fiesta di Dia di Mucha).
Sinterklaas y su yudado, Zwarte Piet, segun leyando ta bisa cu nan ta bin riba un anochi dia 5 di december na Hulanda y 6 di december na Belgia pasando den un scorsteen pa laga reglado pa e muchanan. E tradicion moderno aki di Sinterklaas como fiesta di mucha ta bin probablemente fo'i un buki di prenchi Sint Nicolaas en zijn knecht (San Nicolaas y su yudado) (1850) for di e docente Jan Schenkman (1806 - 1863).
E fiestanan cu ta casi mescos, pero c'un poco diferencia ta: Luxemburg (Kleeschen), Austria, Suiza, Francia, Alemania, Polonia (Św. Mikołaj), Hungria, Ucrania, Indonesia, Eslovenia (Sv. Miklavž), Rumania, Republica Checa (Mikuláš) y Slovakia.
Origen[editá | editá fuente]
Nicolaas di Myra[editá | editá fuente]
Hopi tradicion di Sinterklaas di awe ta bay bek na 'Nicolaas di Myra', un obispo Licia habita door di e Griegonan, un antiguo stad di Myra (awo situa na Turkia), maske tin elemento di fiesta y celebracion di culto prome cu tempo tawata di conoce. Sinterklaas a bin di oost Europa honor. Den siglo 13 a dicidi cu su Dia di Nomber ta wordo celebra na west tambe un di e Dia di Fiesta importante den Utrecht cu tawata celebr'e ponemento di sapato di cuater mucha homber pober yena algo di placa pa nan. Den otro stad tambe ta haci esey p'e pobernan. Despues di e 'Nederlandse Opstand' e dominee Calvinista a purba di aboli Sinterklaas, pasobra tawatin hopi heiden y paap cu ta contene elemento. E Fiesta di Sinterklaas tawata berdaderamente un fiesta grandi cu e kermis den stad grandi cada bes cu buracheria y disturbio. Esaki tawata asina popular cu no a triunfa hopi exito , tambe e poblacion di protestant tawata streng di esaki.
Fiesta moderno di mucha[editá | editá fuente]
E origen di Fiesta di Sinterklaas pa e muchanan tawata den siglo 19. E docente di Amsterdam,Jan Schenkman (1806 - 1863), a skirbi e buki di prenchi Sint Nicolaas en zijn knecht (San Nicolaas y su yudado) (Amsterdam 1850, djey a bolbe druk e na 1880, 1885 y 1907) cu e texto di e cantica Zie ginds komt de stoomboot. E tempo moderno a haci un inauguracion cu e boto di bapor. E binimento di Spaña tawata introduci, net mane e ruchi y e saco di Zwarte Piet pa duna straf p'e mala mucha. Sint a core pa prome bes riba un cabay blanco riba e daknan di cas y duna regaldo door di pas'e den scorsteen. Tambe Jan Pieter Heije (1809-1876) a influencia e Fiesta di Sinterklaas. E cantica Zie de maan schijnt door de boomen a wordo publica pa prome bes na 1843 den e bundel di Kinderliederen (Cancion di Mucha).
For di cuminsamento di aña 90 di siglo pasa na Hulanda e cabay blanco haya un nomber, esta: Amerigo. Den e añanan 50 y 60 di e cabay a haya nomber tambe como: 'Majestueuzo'. Na Belgia nan ta yam'e: 'Slecht Weer Vandaag'.


text:
Judson Laipply cu tremendo charla inspiracional na Colegio EPI
Danki na Quota Club of Aruba
Den un auditorium completamente yen, sr. Judson Laipply di Estados Unidos bou di invitacion di Quota Club a haci un tremendo presentacion cu a captura atencion di tur esnan presente.
Pa di dos aña consecutivo Quota Club a facilita e studiantenan di Colegio EPI cu un charla entretenido, inspiracional y motivante. Sr. Laipply cu su charla interactivo a splica entre otro cu exito den bida ta depende di tuma e decisionnan corecto, siña adapta na cambio y laga los di cosnan cu bo no tin influencia riba nan. Sr. Laipply ta conoci pa su ‘Funny dance’ cu tanto studiante y docente a keda encanta cune.
E charla a wordo presencia den dos tanda pa tur studiante di eerste y tweede jaars di Colegio EPI y tambe pa studiantenan di Universidad di Aruba y hobenan di e projecto Formacion Social di Mariniers Kazerne.
Directiva di Colegio EPI ta gradici Quota Club pa e cooperacion brinda y ta spera di por sigui traha den futuro na bienestar di nos hobenan.


text:
Hòbennan ta nos futuro. E hòbennan di awor ta e adultonan di mañan. Adultonan – te ku un sierto punto - tin influensha riba e desaroyo di hòbennan. E influensha ei ta un responsabilidat ku henter komunidat mester ta konsiente di dje. Derecho penal por solamente kontribuí parsialmente den e fomento di e desaroyo di hòbennan.
Kòrsou ta tratando di desaroyá un enfoke ku ta envolví henter komunidat pa ku hòbennan i Ministerio Públiko kontinuamente tin atenshon pa e situashon partikular di hòbennan.
Ministerio Públiko ta hasi esaki entre otro dor di desaroyá sanshonnan penal mas na midi pa hòbennan. Artíkulo 208 di kódigo di enhuisiamentu penal ta establesé ku si por konsiderá ku e basenan pa persekushon ta presente, e fiskal, teniendo na kuenta tur sirkunstansha, mester konsiderá promé si e kaso por keda resolvé via di un otro manera ku no ta esun hudisial. E disposishon aki ta habri kaminda pa desaroyá medidanan mas spesífikamente orientá riba hòbennan. Pa esaki OM ta buska kolaborashon ku partnernan relevante (esnan opvio i esnan menos opvio) te asina leu ku esei no a wòrdu hasí ahinda. Inisiativanan manera e konsepto di “kas di siguridat”* mester haña atenshon kontinuo den tur pais i wòrdu ekipá ku sufisiente rekurso pa nan tin e mihó chèns pa tin éksito.
Na fin di 2011 a implementá un Kódigo di Lèi Penal nobo na Kòrsou ku tin un régimen apart pa ku hòbennan.
E fiskal ku tin e kartera di kasonan di hòbennan ta miembro di un komishon ku ta enkargá ku redakshon di e plan polítika hudisial pa hòbennan. Ademas, e fiskal di hòbennan ta dirihí, durante di e temporada di planiamentu, e deliberashon mensual di kasonan di hòbennan. Meskos ku den kasonan di violensha relashonal, ta di importansha den kasonan di hòben atendé i resolvé pa nan wòrdu atendé i resolve lihé. Den e kuadro aki, Ministerio Públiko ta aspirá pa un desishon denter di sinku luna despues ku e kaso di e hòben (den libertat) a keda registrá na parkèt.
* Den e konsepto di e kas di seguridat varios organisashon ta kolaborá ku ta envolví den seguridat i mantenshon, na moda ku regulamente tin interkambio di informashon ta tuma lugá tokante di hòbennan di riesgo òf preokupante. Na Kòrsou ja tin deliberashon pa ku kasonan entre Ministerio Públiko, polis i jeugdreclassering (parti di Voogdijraad). Un siguiente paso lo ta apuntá “polisnan pa hòben”. Finalmente gezinsvoogdij instelling i e leerplichtambtenaar tambe mester ta envolví den e konsepto aki.


text:
Oranjestad – Diahuebs den oranan di mainta vocero suplente di polis a duna e tristo noticia, cu e señora cu tawata envolvi den accidente dialuna atardi a fayece.
Sra.Rasmijn a duna e siguiente relato:
“Di dos morto den trafico
Dialuna dia 16 di april 2018 den oranan di atardi a sucede un accidente na meiveld na altura di ex kong fui supermarket entre dos auto. Un hyundai i10 color shinishi y un kia pick-up color blanco. Ambulance a logra stabilisa tur e 3 victimanan di e accidente y transportanan pa hospital. Polis di trafico a presenta na e sitio y a hasi nan investigacion. Ayera diaranson anochi lamentablemente pa 23:20 dr Peterson a constata morto di e señora chauffeur di e hyundai i10. Ta trata di señora Johanna C. Pourier-Croes naci 5 mei 1952 ,Aruba. Cuerpo Policial ta manda palabra di condolencia na famianan di e fayecida”.


text:
Por fin un organisashon pro hustisia pa migrante na Boneiru
Dia 19 de yüni 2007 a lanta Fundashon Internashonal ofi shalmente na ofisina di notario mr. Maarten Maartense. Su presidente ta Sr. M.A. (‘Hamudi’) Dabboussi, konosido direktor di City Shop. Su vice-presidente ta Sr. Feliciano da Silva Piloto, direktor di Voz di Bonaire. Sekretario ta Sr. Carlos E. Carlos Lopez Natera, empleado di Consulado Venezolano aki na Boneiru. Tesorero ta Sr. Liriano Mata, konosido direktor di Center Body Car Polo.
Respetá, integrá i no-diskriminá
Lema di e organisashon ta ‘respetá, integrá i no-diskriminá’. For di kuminsamentu e organisashon kier enfatisá ku rèspèt pa e ser humano ta sentral. Rèspèt di parti di e migrante pa ku pueblo i kultura Boneriano, pero di otro banda tambe rèspèt di e Boneriano pa ku e migrante.
Mirando ku e migrante ta bini di afó i ta buska di kuminsá un bida nobo aki serka nos, e tin un obligashon di integrá den nos komunidat. E tin ku hasi esfuerso pa siña nos idioma (esei ta muestra di rèspèt tambe) i siña kon nos komunidat ta funshoná. Por ehèmpel, un migrante mester sa kiko su derecho - i obligashonnan laboral ta. E mester sa ku su doño di trabou tin un obligashon di dunele un ‘pay-slip’ tur luna i ku e tin ku registrá serka SVB etc. etc.
Pero e migrante mester sa algu di nos kultura tambe. Por ehèmpel, e mester sa ku nos tin un gobièrnu insular i un gobièrnu sentral na Kòrsou. Lo ta bon si e ta tuma nota di e letra di e Himno di Boneiru i su melodia tambe. Enfin, tin diferente kos un migrante mester sa di nos sosiedat. Ta un kestion di rèspèt si e ta hasi esfuerso pa adaptá su mes na e kustumbernan di Boneiru. Manera nan ta bisa na Ingles: ‘When in Rome, do as the Romans do’. Ta e mihó manera pa bo biba den harmonia
ku e poblashon lokal.
Por último, e migrante no mester diskriminá kontra Boneriano. Esei ta lógiko. Di otro banda e Boneriano no mester diskriminá kontra e migrante tampoko. Lástimamente, esaki ta tumando lugá hopi na Boneiru. E fundashon lo mustra riba e diferente diskriminashonnan ku ta tumando lugá i lo hasi loke ta nesesario pa konsientisá tur hende i stòp e diskriminashon aki. Boneiru tin un karakter hopi mas mihó ku esei i nos tin sigur ku e organisashon lo logra trese e kambionan nesesario.
Benefisio mutuo
E migrante ta kontribuí ku su labor i sèn di impuesto na nos ekonomia. Naturalmente e tin benefi sio, si nò e lo a keda den su pais di orígin. Sin embargo, nos no por nenga ku e sèn di belasting i e labor ku e migrante ta presta ta na benefi sio di Boneiru tambe. Pues e koperashon aki ta pa benefisio mutuo. Esei ta enserá ku tin tur motibu pa respetá e migrante i sigur no tin niun motibu di hasi su bida difísil sin tin nodi
Direktiva
Direktiva general di Fundashon Internashonal ta konsistí di un òf dos representante di kada grupo étniko òf nashonal bibando na Boneiru. Tin representante di Libanon, Venezuela, Portugal, Sürnam, República Dominicana, Venezuela, Colombia, China, Haití i Perú. Ademas tin un òf dos miembro konsehero ku ta representá e gruponan étniko ku ainda no a haña representashon den direktiva.
Dor ku e organisashon ta un fundashon i no un asosashon, e direktiva ta disidí kende lo forma parti di e direktiva. A skohe pa e tipo di organisashon aki konsientemente pa por mantené harmonia den direktiva tur ora. Por si akaso ta surgi kualkier malkomprondimiento, direktiva mes por solushoná esaki sin tin nodi di yama reunion di un kantidat grandi di organisashonnan nashonal di migrante. Un direktiva diario lo ta enkargá ku funshonamiento diario di e fundashon.
Enkuentro soshal
Pronto lo organisá un enkuentro soshal pa tur migrante bibá na Boneiru pa duna splikashon amplio di tur e metanan konkreto i forma di proseder di e fundashon nobo aki. Por fin a lanta un organisashon na Boneiru ku lo sali na defensa di interes di migrante i asina tambe na interes di Boneiru en general. Pasobra harmonia ta na interes di tur hende.


text:
ORANJESTAD - Diasabra atardi a tuma luga e Parada di Bochincha y MetaCorp a participa cu diferente truck. E atardi aki e muchanan special a diberti nan mes, unda cu nan tabatin smile na nan cara. CEO di MetaCorp, Eddie de Veer a indica como algun aña caba nan ta participa. MetaCorp a busca mas boluntario den e empresa pa pone mas smile na e cara di e muchanan. P'e muchanan esaki ta significa algo mas y pa MetaCorp tambe. E trahadonan cu a presenta tabata algo boluntario, asina CEO di MetaCorp, Eddie de Veer a expresa. Esunnan special ta sali beneficia pasobra ora yuda e muchanan cu un necesidad special e dia aki ta bira uno special pa nan. Tin hopi dia special durante aña y e muchanan special tabatin esaki diasabra atardi.
ORANJESTAD - E Feria di Papiamento e fin di siman aki na Fort Zoutman y Plaza Padu tabata bon bishita y masha varia cu actividad pa tanto mucha como adulto; e weganan di mucha, e charla- y lesnan, e cinenan, e contamento di cuenta y declamacion, musica, presentacion di buki. E feria tabata netamente pa nos celebra e rikesa di nos idioma y cu realmente nos idioma Papiamento ta presente y bon ancra den nos comunidad. Sin duda un actividad cu merece pa haya tur sosten y atencion, pa sigui hacie y asina inculca e
(ADVERTORIAL)
ORANJESTAD - Jorge Celedon y Anacaona ta entre e artistanan cu lo presenta den e di 12 edicion di Caribbean Sea Jazz Festival 2018. E festival e aña aki lo tuma lugar riba diabierna 21 y diasabra 22 di september 2018 na Renaissance Festival Plaza.
(ADVERTORIAL)
ORANJESTAD – E conocido ciudadano Frans Antonio Croes a cumpli e bunita edad di 100 aña diahuebs. E ta tata di entre otro e popular maestra di musica Maybelline Arends Croes y deportista Sandra Croes. Frans a celebra e dia di ayera den compania di su yiunan, nietonan y bisanieto nan hungando domino y pasando ratonan hopi alegre. Frans cu su 100 aña ta bon bon na tino, te cu e ta core auto ainda, hunga su wega di domino y toca guitara. Manera su un di su yiunan a bisa ‘papa ta full bij, full gezond!’. Frans ta stuur bay misa of supermercado ora cu e mester di algo, y cu su edad respeta, esey no ta un problema. Semper e la traha duro, y usando e lema di semper ‘keda move, pensa positivo y mas cu tur no ‘cry over spilled milk’.


text:
SVb cera mayan henter dia
Debi na e pronostico di mal tempo Gobierno di Aruba a anuncia cu departamentonan di gobierno lo ta cera diabierna. Esaki ta nifica cu mayan tur sucursal SVb ta cera.
Durante e ceramento ta posibel pa notifica AO solamente mediante nos formulario online entre 7’or cu 10’or di mainta:
/form-notifica-ao/. E ceramento tampoco no ta afecta nos sistema di Webportaal.
No ta posibel pa notifica AO mediante nos liñanan di telefon na 527-2782.
Diasabra mainta por haci uzo di nos liñanan di telefon atrobe na 527-2782.
Clientenan cu mester a presenta diabierna mainta pa ricibi control medico lo por ricibi esaki dialuna mainta dia 3 di oktober.
Nos ta ofrece nos disculpa pa e inconveniencia aki.


text:
Flex Team di Cuerpo Policial un biaha mas a tene controlnan localmente durante e siman di 16 te cu 22 di april cu ta tras di lomba.
Ora cu topa cu aglomeracionnan na luganan conoci manera Manuelitos, Hotel Bacarat (cera), casnan di pueblo na Noord, Madiki, Seroe Patrishi un biaha mas esakinan ta wordo controla cu man duro.
Localidadnan manera Lekker, De Olde Molen y Cas Casuela, a wordo controla y polisnan a zorg pa tur hende a bay nan cas despues di ora di ceramento.
Aglomeracion na Eagle Beach
Tur e gruponan cu den oranan di anochi ta aglomera na altura di Eagle Beach y cu tabata bebiendo alcohol y tocando muziek duro, nan atencion a wordo hala y cori for di e luga. Personana riba cual tin sospecho a wordo controla. E gruponan diadomingo a keda toca muziek duro te den oranan laat di anochi. Muziek duro ta wordo tolera te cu 11 or di anochi.
Aglormeracion riba parkeerplaats di The Village
Tur e gruponan cu durante e oranan di anochi ta aglomera riba e parkeerplaats di The Village, cu tabata bebiendo alcohol a wordo atendi y cori di e luga. Personanan ariba cual tabata tin sospecho a wordo controla.
Cambio den rooster relaciona cu ‘dia di Districto di D-4’
Riba 25 y 26 di mei 2018 wardanan di dia y anochi a switch den e districto di Santa Cruz. Surveillance di Districto 4 a celebra nan dia di districto.
Detencion B.D.M.S.
Dia 25 di mei 2018, pa mas o menos 8 or y 55 di anochi, a tene un patruya di rutina riba e caminda di Tanki Flip pa Kibaima. Na altura di Rowigini’s, polisnan ta para un Nissan Almera color oro, ya cu e lus di plachi number tabata daƱa. Durante cu polisnan tabata bezig cu e procesverbaal, e chauffeur B.D.M.S. naci na Colombia a declara na polisnan cu e tabata ilegal ariba e isla y cu e no tin rijbewijs.
Relaciona cu esaki a bay over na detencion di S. relaciona cu violacion di ley di LTU. Patruya a hiba S. pa warda di Santa Cruz unda el a wordo pasa pa personal di IASA.
Detencion di J.K. relaciona cu violacion di articulo 5 di L.W.V.
Diasabra 26 di mei 2018, pa mas o menos 4 or y 35 di marduga, polisnan ta haya un melding di un auto coriendo iresposabel ariba e caminda banda di ex Drive Inn. Tabata trata di un auto blanco, Hyundai I-30. Banda di ex restaurant B-55, polisnan ta wak e auto en cuestion ta bin for di direccion contrario. Polisnan a bay di biaha su tras. Nan a ripara cu e auto tabata core zigzag ariba caminda. A logra di para e auto riba e caminda di Kibaima pa Tanki Flip, pa un control.
A pidi e chauffeur pa baha for di auto. Polisnan a ripara mesora cu e chauffeur tabata bou influencia di alcohol. Esaki tabata riparabel na su wowonan wazig y cora, e no por a para ariba su pianan, su lenga pisa ora di papia y su rosea tabata hole puro alcohol. A pone e chauffeur supla ariba e alco sensor. Esaki a duna como resultado cu e nivel di alcohol tabata mas halto cu 220 microgram p/l. A bay over na detencion di e chauffeur pa violacion di articulo 5 di e Landsverordering Wegverkeer. Ta trata aki di J.K. naci na Aruba.
Control banda di Soul Beach Music Festival.
Siman pasa tabata tin e Soul Beach Music Festival den e Harbour Arena pa cual polisnan a tene patruyahenan di control den e area. Tabata basta druk.
Spotcheck control
Varios auto a wordo controla y a bin haya cantidadnan chikito di marihuana, sakitonan di cocaina, algun piedra di cocaina, sker, cuchiu. Tur esakinan a wordo tuma den beslag.
Resumen di siman: Siman 2018-21, periodo 21 di mei te cu 27 di mei 2018.
Total a tene 63 control.
Tabata tin un total di 5 detencion
Uno (1) pa violacion di LTU
Uno (1) pa stuur bou influencia
Cinco (5) pa violacion di ley di droga


text:
RETRASO DEN SERVISIO DI SELIKOR
Selikor NV ta partisipá ku e kompania ta eksperensiando algun retraso den su skemanan di rekohé shushi di kas i skema di rekohé potoshi grátis. E retrasonan akí ta entre otro debí na desaroyonan den e sektor laboral di último siman. Konsiente di esaki e kompania ta hasiendo su máksimo esfuerso pa no laga ningun bario keda ku nan shushi.
Pa loke ta trata rekohementu di shushi di kas e siman akí Selikor lo kore e skema normal durante dia. Parti atardi pa anochi lo traha pa eliminá e retraso di siman pasá. Esaki lo sosodé riba djaluna i djamars di e siman akí. E retraso den rekohementu di potoshi grátis Selikor lo trata na eliminá esaki den e siman akí mes, kombiná ku e skema normal.
Habitantenan ku tuma nota ku Selikor a pasa den nan bario pero no a bai ku nan shushi por tuma kontakto ku nos departamentu di Servisio na Kliente na 434-1300.
Gerensia ta pidi su diskulpa pa eventual inkonbeniensia ku e retrasonan akí por trese kuné i ta pidi su klientenan indulgensia i komprenshon.


text:
(ADVERTORIAL)
ORANJESTAD - Garage Cordia tin diferente modelonan nobo cu a yega, un di e modelonan fabuloso ta e Lexus GS450h F-Sport. Ta trata aki di un modelo Hybrid cu ta luci den e showroom di Garage Cordia.
E modelo Lexus GS450h F-Sport ta un sedan di 5 pasahero y ta di color White Nova Grafite cu un interior preto saca cu trim di aluminium. E Lexus tin un motor di 3.5 L, 6 cilinder Atkinson Cycle/Hybrid Electric cu conhutamente ta dune e vehiculo 340hp y Electronic continuous variable transmission (E-CVT).
Cliente por order e Lexus GS450h, cu ta bin cu opcionnan por ehempel e F-Sport Grade Package, e tin 16 manera di ahustacion di stoel di chauffeur cu memoria, pasahero cu 10 manera di ahusta stoel dilanti, auto y cera porta facil cu Power Trunk Lid, tairanan 235/45R18 cu Rims nan sport cu ta intentifica e F- Sport package di e Lexus, Cruise Control, Power Steering Eps + VGRS (cu Normal & Sport Mode), audio cu integracion di Bluetooth cu 12 Mark Levingston Speakers y hopi mas.
Ora di order un vehiculo manera e Lexus GS450h F-Sport cliente por escoge entre 8 diferente color di exterior entre otro White Nova/ Dark Gray Metallic/ Sonic Silver/ Sonic Titanium/ Black/ Graphite Black/ Red Mica Metallic/ Heat Blue Contrastlayering den combination cu cu 3 diferente color di interior cu ta Black/ Dark Rose/ Topaz tur combina cu e alumium trim cu lo bin automaticamente cu e F-Sport Package.
Pa mas informacion di e Lexus GS450h F-Sport por bishita e showroom di Garage Cordia, unda cu e famia di Garage Cordia ta cla pa atende bo y splica mas riba e auto fabuloso aki.
ORANJESTAD – Departamento di Impuesto a informa den un comunicado cu entrante 1 di juli 2018, tin algun cambio den e ley di BAZV. Siguientemente ta sigui un splicacion cortico relaciona cu algun di e cambionan pa cu BAZV.
ORANJESTAD - Pa yuda bo spaar tempo, Aruba Bank ta introduci e opcion di self-service nobo, e-Appointment. Awor tur persona cu mester bishita un di e sucursalnan di Aruba Bank tin tempo pa planea su bishita ora ta cumbini’e y por scoge e sitio cu e ta prefera, for di e comodidad di su cas of oficina. E opcion online ta disponibel uzando cualkier computer, tablet of Smartphone. Pa haci un cita sigui tres (3) stap simpel:
ORANJESTAD – Departamento di Impuesto ta participa cu su horario di servicio na publico lo ta diferente diaranson, dia 20 di juni 2018. Tur oficina den distrito y e oficina principal na Camacuri lo ta habri te cu 11:30 di mainta. Parti atardi lo ta cera, debi na un training interno pa e personal. Esaki ta conta tanto pa e seccion di Servicio di caha como e seccion di Servicio na cliente.
ORANJESTAD – Un siman despues cu Lotto a introduci e posibilidad pa cumpra lotto ‘online’, e persona responsabel pa mercadeo y publicidad Damaris Ridderstap ta contento. Segun Ridderstap, e prome reaccionnan tabata hopi positivo. Mes momento e ta conciente si cu ta hopi tempran pa tin un bon bista di e impacto. Lo dura por lo menos 2 luna prome cu nan por bisa berdaderamente kico e impacto tabata, pa midi con grandi e impacto tabata. Pero e mercado nobo a nace y ta creciendo.
ORANJESTAD – E hecho cu e proyecto hotelero na Isla di Oro no ta sigui mas (gobierno a nenga permiso oficialmente siman pasa), no ta kita cu e ta keda un proyecto interesante pa pais Aruba. “Ademas e no ta kita cu e proyecto aki, manera cu e desaroyadornan a tuma contacto, lo ta interesa pa mira un otro posibilidad pa loke ta trata localidad pa por desaroya un tipo di proyecto asina”. Asina minister di infrastructura Otmar Oduber a bisa dialuna mainta durante un conferencia di prensa. E desaroyadornan mes, no a reacciona ainda riba peticion di e portal aki.
ORANJESTAD – Entrante 2019, banconan na Aruba por procesa tur pago na florin entre banco inmediatamente, estilo real time. Asina Banco Central di Aruba (BCA) a anuncia diabierna. Esaki ta posibel awor cu BCA a asocia su mes cu EquensWorldline pa lansa e sistema di pago instantaneo na Aruba. EquensWorldline SE ta e lider Europeo den e industria di pago y servicionan di transaccion, pa suministra un infrastructura nobo y central pa sistema di pago instantaneo, y lo reemplaza e sistema actual di “clearing & settlement” di BCA entrante januari 2019.


text:
Willemstad – Danki na mas of menos 50 hende muhe di Korsou, Fundashon “Tur mucha mester kome” a risibi 4.200 florin kèsh i 700 depositá, pa yuda 2000 mucha na 106 skol di Korsou haña tres kuminda pa dia.
Durante di e di tres enkuentro di ‘100+ Women who Care Curaçao’ na Sonesta Kura Hulanda, e damanan presente a kolektá e montante aki pa yuda kombatí e problema di tantisimo mucha di Kòrsou ku ta bai skol sin ku nan a kome of asta tin bista riba algu di kome durante di dia. Tin espektativa ku den e dianan ku ta sigui mas sèn ta bai drenta pa e kousa aki, ora miembronan ku no por a partisipá na e enkuentro, ta depositá nan 100 florin.
Na e enkuentro riba djamars dia 3 di oktober ku a pasa, ta tin bishita di Valerie Jenkinson, e fundador di e insiativa 100+Women Who Care den region di Karibe. E inisiativa ta unu di hende muhé ku huntu ta duna kada tres luna e montante die 100 florin na un organisashon sosial. Si 100 hende muhe duna e montante kada tres luna, 4 inisiativa sosial por haña 10.000 florin kada bia pa yuda ku nan inisiativa.
E promé inisiativa a originá na Michigan, kaminda e 100 biaha $100 dollar a yuda kumpra kama pa beibi pa mamanan di menos rekurso, pa baha e kantidat di morto bou di nan beibinan ku tabata drumi riba kama huntu ku e mama of asta den kahanan di karton of lachi di kashi pana. E eksito di e prome inisiativa a krese bira unu ku a resulta den 512 grupo ront mundu. Awendia tin asta inisiativa di 100+ Men Who Give a Damn i 100+Teens Who Care. Na total e inisiativanan aki, for di 2008, a duna un montante di 53 mion dollar kaba, di kual tur debchi a bai na nesesidatnan sosial den e diferente komunidatnan rònt mundu.
Na Kòrsou, e grupo di hende muhe ta krese kada biaha ku tin reunion. E prome biaha ta tin 18 hende muhe, e di dos biaha 30 i e siman aki 52 hende muhe a reuni pa duna 100 florin na e kousa ku nan a skohe for di tur otro inisiativa sosial ku nan mes a proponé. E kousa di “Tur mucha mester kome” ta unu ku Curacao International Financial Services Association (CIFA) ta guia.
Na un manera hopi profeshonal i huntu ku otro organisashon, ta sòru pa muchanan den nos komunidat ta haña e yudansa esensial. Esaki pa motibu ku un mucha ku no ta kome na un manera drechi no por bira un siudadano ehemplar. Importante pa menshoná ta ku CIFA tambe ta hasi e trabou kompletamente por nada, pa asina kada debchi ta yega kaminda e mester bai, den forma di kuminda saludabel den stoma di e mucha.
E siguiente enkuentro di 100+Women Who Care na Kòrsou ta riba dia 12 di desèmber proksimo, pa 6’or di atardi den The Tula Room di Sonesta Kurá Hulanda. Uso di e sala aki ta un donashon di Sonesta Kurá Hulanda, komo sosten na e inisiativa importante aki. Si abo tambe ta un hende ku ta ‘care’ pero bo no sa unda pa kuminsá, buska informashon tokante 100 Women Who Care Curacao via di e website https://curacao-100woc.weebly.com/. Porta próksimo biaha nos por yega na mas ku 100 hende muhe ku ke yuda, si abo tambe partisipá!


text:
ORANJESTAD (AAN): Cu cooperacion di Stimaruba, Señora Olinda Rasmijn, OPPA ta organiza un caminata den naturalesa pa su miembronan y introducido.
Esaki lo tuma luga riba diasabra dia 10 di maart venidero. E caminata lo cuminsa pa 5’or di atardi y lo termina pa mas o menos 7’or di anochi. Ta pidi pa tur participante ta presente na Santana Central di Sabana Basora, no mas tarda cu 4:30 di atardi.
Door cu e caminata ta den naturalesa ta pidi tur participante pa bin cu bisti jeans pa proteccion, un bon keds na pia y tambe ta bon pa trece un foks. Na final di e caminata Stimaruba lo percura pa aw’i lamunchi y tamarein, pa kita sed. Tambe Lo tin un bus disponibel pa hiba e participantenan back na e luga di salida.
OPPA e aña aki tambe lo participa na e celebracion di Dia di Himno y Bandera, riba diadomingo dia 18 di maart. E miembronan prome lo tuma parti na e desfile di tur aña y despues lo sali den bus pa bishita algun luga cu tin actividad relaciona cu e dia aki. Entre otro Archivo Nacional, Museo Historico y Centro di Bario Noord.
Pa e caminata ta pidi un contribucion di Awg.5,– y pa e trip den bus dia 18 maart, un contribucion di Awg.10,–, tanto pa miembro como su introducido. Tin solamente luga pa 50 persona den e bus. Tambe e miembronan cu participa na e desfile lo haya un pechi di OPPA gratis y mester bin bisti cu polo-shirt di OPPA. E otro miembronan por cumpra un pechi na balor di Awg.15,–.
Inscripcion y registracion tanto pa e caminata di dia 10 di maart, como e trip den bus di dia 18 maart, lo tuma luga desde dialuna dia 26 di februari 2018 na oficina di OPPA, durante orario di oficina
Ban gosa di nos naturalesa, haci algo pa salud y celebra nos Dia Nacional.


text:
Diadomingo ultimo, coleganan di SETAR a bini hunto pa un “food drive effort” pa Sint Maarten. A prepara 101 caha di articulonan basico cu via Cruz Cora Aruba a manda pa Sint Maarten.
E coleganan di SETAR a haci un colecta y a cumpra e articulonan pa prepara e cahanan di prome auxilio aki. E ta di admira cu danki na e cooperacion di tur boluntario colega y coleganan cu a haci e donacion special pa por logra e proyecto bunita aki. Un danki ta bay tambe na SETAR NV y Save a Lot pa nan tremendo cooperacion y donation.
E siguiente dia, dialuna dia 18 di september e coleganan di SETAR a entrega e cahanan di cuminda na Red Cross pa nan por mandanan na nos hermana isla St. Maarten.
Directiva di FSTT ta yama danki na e team di SETAR y tur coleganan cu a yuda den esaki. Adhunto algún potret na momento cu a caba traha e cahanan y a entreganan na Cruz Cora di Aruba.


text:
Parlamentario Marisol Lopez Tromp cu pregunta pa Minister di Infrastructura Otmar Oduber
Parlamentario Marisol Lopez Tromp a haci algun pregunta na Minister di Desaroyo Teritorial, Infrastructura y...
POR kier sa maneho di RED den ley di creche
Den un carta oficial di Parlamento na Minister di Enseñansa, Dr. Rudy Lampe, e fraccion...
Homber hopi fastioso y agresivo a keda deteni
Diaranzon atardi laat birando anochi a drenta informacion cu den Caya Betico Croes tin un...
Nos grandinan a demostra nan talento tur cu tin durante Arte di Palabra +
E team cu ta consisti di: Grupo Nucleo, Fundacion Lanta Papiamento, OPPA, Departamento di Cultura...
Spaña ta gana Iran 1-0
Spaña a gana su prome victoria den Copa Mundial 2018 diaranson, derotndo Iran 1-0 pa...
Wachtlijst na EPI no ta nifica cu tin studiantenan cu ta keda afo
Ta bisa cu tin muchanan cu a bin inscribi pa scol na Colegio EPI, a...
Accidente na rotonde di Banco di Caribe
Diaranzon atardi alrededor di 3:30 a sosode un accidente entre un Mitsubishi L200 Van y...
Chauffeur herida ora auto a dal basta duro den tronkon
Den oranan di anochi un chauffeur coriendo un Toyota Alteza A-73251 a dal contra un tronkon...
IBiSA, COA y Aruba Bank ta celebra Olympic Day dia 23 di juni 2018
Cu participacion di cada mucha representando su school den e careda di 1, 2 y...
Reconocemento na Pastoor Daniel Szpila
Durante un ceremonia cortico na Bestuurskantoor, awe Prome Minister mrz Evelyn Wever-Croes a reconoce Pastoor...
Marlon Sneek: Gabinete Wever Croes ta confirma vision exitoso di gabinete Mike Eman
E alegria riba cara di dos minister di gabinete Wever Croes e siman aki na...
Diasabra awo lo tin WKA Campionship den Centro Deportivo Betico Croes
Fuera cu nos ta den mundial, nos no mester laga afo cu na Aruba tin...
Uzando minimo esfuerso, Uruguay ta gana Saudi Arabia 1-0
Uruguay a logra e pase pa octavonan di final matematicamente danki na un gol di...
Television y medionan moderno batayando den Copa Mundial di futbol
E revista Digiday cu ta cubri e industria di contenido digital, ta afirma cu den...
Santa Rosa tin algun Cabrito na Benta
Departamento di Agricultura. Cria y Pesca Santa Rosa ta informa na tur esnan cu ta...


text:
Entre otro si ta paga por lo menos salario minimo
ORANJESTAD (AAN): Dialuna durante un conferencia di prensa, Minister di Labor y Asuntonan Social Glenbert Croes a papia riba un critica cu a wordo tira den direccion di Gobierno, unda cu a wordo bisa cu Gobierno ta permiti pa trabaonan ilegal tuma lugar den nos refineria.
El a indica cu bao di ningun circunstancia e Gobierno aki ta tolera ilegalidad.
E mandatario a splica cu un di e pasonan cu el a tuma tabata pa busca aprobacion di Gobierno pa inspeccion di labor haya e autoridad pa controla tur e aspectonan cu tin den trabaonan na Aruba den tur sector.
Segun Croes, e responsabilidad nunca a wordo aproba, pero siman pasa un proposicion riba conseho di Directie Arbeid a wordo aproba den conseho di minister.
E mandatario a splica cu un di e tareanan cu a wordo aproba ta: kico ta e compromiso, responsabilidad y deber cu doñonan di trabao tin cu tur trahador den tur aspecto laboral.
“Labor awor ta bay controla cuanto ora e doñonan di trabao ta laga nan empleadonan traha, con overtime ta wordo paga y si di berdad nan ta paga por lo menos minimum loon”, segun Croes, kende a splica cu ainda tin hopi lugar cu no ta paga ni salario minimo.
El a sigui bisa cu ta bay traha tambe pa caba cu e abuso cu Uitzendbureaus ta hasi cu trahadornan, pues nan tambe ta bay wordo controla.
Tambe ta bay wordo controla si e trahadornan ta haya e cantidad di dia di vakantie cu ta prescribi pa ley.
E mandatario a indica tambe cu ta bay wak si ta pone mucha traha, cu tambe ta contra ley.
E Minister di Labor a bisa tambe cu el a instrui Arbeidsinspectie pa controla tur sector, pero tambe e sector di refineria.
El a indica cu tin hopi hende ta bay Aruba y sin permiso ta bay traha den e refineria y e fenomeno aki mester wordo combati.


text:
No ta sortia sushi den mi bario dushi #baybarcadera
0 have signed. Let’s get to 100!
Apreciable amigo,
Manera boso por a tende of lesa gobierno ta bai ubica un parti di Serlimar den ex- edificio di DTI na Pos Chikito.
Ta intencion pa aki separa y recicla sushi. Esaki ta nifica cu trucknan di Serlimar/ Ecotech lo core bay bin den cayanan cerca, desorden full dia, holor malo, e sushi lo trece cacalaca, djaca, musca y malesa. Tur esaki ta conduci na devaluacion di casnan den cercania y lo duna mal nomber na e bario di Pos Chikito.
Nos como habitante di PosChikito no por accepta e desaroyo negativo aki pa nos bario! Yuda nos cu bo firma pa e projecto aki no tuma luga.
Trending petitions
Today: Amigo di bario is counting on you
Amigo di bario needs your help with “Gobierno di Aruba: No ta sortia sushi den mi bario dushi #baybarcadera”. Join Amigo di bario and 56 supporters today.
Today: Amigo di bario is counting on you
Amigo di bario needs your help with “Gobierno di Aruba: No ta sortia sushi den mi bario dushi #baybarcadera”. Join Amigo di bario and 56 supporters today.


text:
Cientifico di negoshi den liña pa subcontratación ta resultá, a pone na marcha un blockchain bisa den e certificacion di dato for di e plataforma di, e grupo a anunsiá e dialuna.
E “Dateert” e plataforma destin'di e grupo biotecnológicas i farmacéuticas pa mustra e capacidad di mandá relativamente di dato for di e resultá na regular – contamento di e empeñonan a haña durante di preclínicos i clínicos di etapa di desaroyo di fármacos.
“Den biopharma resultá mester di teknologia blockchain pa kontrolá i varida di kadena ta suministra i garantisá e integridat di e dato for di e resultá,” Christ Peterson, Sientífiko.om’c TO i fundadora, el a bisa den un komunikado.


text: Pa 1732 e snoa di 1703 a resultá di ta muchu chikí pa e kresiente poblashon hudiu. E aña ei nan a derumb'é i riba e mésun sitio pero ku midí basta mas gran di, nan a konstruí e snoa monumental di awe. Pa tal fin nan a kontratá un 'meester timmerman' di Hulanda, Henderik Schielach, un arkitekto/ supervisor Pieter Roggenburg i un skreinwerker di Kòrsou, Pieter de Mey. Tantu su arkitektura komo su interior tabata klaramente inspirá pa e Esnoge materno di Amsterdam, pero na 2/3 parti di su grandura. E Snoa di Kòrsou, ku su 258 aña di eksistensha i su uzo sin interupshon pa mes tantu ten, ta e snoa di mas bieu di hemisferio oksidental. Ademas, su konstrukshon típiko, su interior di mahòk sólido, su shandeliénan di koper di siglo diesocho, su santu riba suela ta hasié un di e monumentonan mas valioso di nos isla i Kòrsou su atrakshon turístiko number un.


text:
EKONOMIA I EMPLEO PA KÒRSOU
Djaluna 29 di ougùstùs,
Riba dia di ayera Movementu Futuro Kòrsou, den nos rueda di prensa ku a tuma lugá na su sede di kampaña, a presentá e kompromiso ku nos tin ku pueblo di Kòrsou. Nos prioridat mas grandi pa e próksimo gobièrnu ta e kreashon di fuentenan nobo di empleo ku kuponan di trabou bon pagá i digno pa nos pais.
E sifra di desempleo ta na un punto hopi alarmante di 14,9% kontrali na proyekshonan ku tabata demostrá un bahada den desempleo. Un di kada sinku habitante di nos isla no tin trabou, algu hopi grave pa tur famia i pa desaroyo di nos pais.
Analisando e proyekshon di kresementu di e GDP den e próksimo añanan, Kòrsou lo tin un kresementu mínimo di bou di 1% den e siguiente añanan, di akuerdo ku e rapòrt di Fondo Monetario Internashonal.
Otro riesgo grave ta e tema di nos debe nashonal. Den solamente 4 aña, e gobièrnu aktual a krea un debe di 2.4 bion florin, kual ta representá ku kada mucha ku nase, si a hasi nada, ya kaba tin un debe di 85 mil florin.
Den e último añanan empleonan i ekonomia di nos pais no a wòrdu kuidá, un di e kasonan aki ta e situashon di hotèl Marriott. 250 famia kurasoleño a wòrdu lagá sin sosten ekonómiko. Motibu pakiko MFK a sinti e nesesidat di konvoká un rueda di prensa pa informá pueblo di e situashon aktual i tambe nos akshonnan pa mehorá bida di kurasoleñonan.
MFK lo traha inkansabelmente pa kuida empleonan eksistente i generá fuentenan nobo di trabou. Nos lo hasi’é ku e kombinashon i e esfuersonan di tur sector, manera ésun empresarial, emprendedónan, invershonistanan i gobièrnu.
MFK ta bai krea e kantidat mas grandi di empleo ku hamas a wòrdu kreá den historia. Den solamente 4 aña, kuponan nobo di trabou lo wòrdu generá pa medio di diferente strategia gubernamental ku lo duna un impulso gigantesko na nos ekonomia.
E gobièrnu MFK lo enfoká su mes riba trese famianan nobo emprendedó pa biba un bida isleño mientras nan ta kombertí nan mes den fuentenan di empleo direkto atrabes di e negoshinan ku nan ta emprendé den nos pais.
Otro punto hopi importante ta e oumento di turismo ku un 200%, desaroyando e inkrementando e volumen di turismo internashonal riba nos isla. Nos lo logra esaki brindando fasilidatnan na invershonistanan, ku un kambio real na nivel atministrativo, legal i teknológiko.
Nos lo traha pa baha OB di 9% pa 6% pa produktonan ta mas barata, benefisiando asina tantu konsumidónan komo bendedónan.
Lo planteá e esfuerso di mas grandi den historia pa krea un verdadero Agro-Industria lokalmente, promoviendo e inkremento di produkshon avíkola i agríkola, di ganaderia i di peska.
Nos lo kombatí frontalmente e micro kartelnan ku no a pèrmití nos ekonomia krese na un velosidat máksimo. Ku inisiativanan privá i emprendedó, nos lo pone nos GDP krese bira por lo ménos 2% durante e próksimo 4 añanan.
Siendo un gobièrnu fasilitadó i elektróniko, nos lo trese fasilidat na e prosesonan di outorisashon i permit ku lo no tuma mas ku 72 ora pa ésunnan ku ta deseá di invertí den Kòrsou. Tambe ku fasilidat den e prosesonan di kontratashon i ku insentivonan fiskal, nos lo generá konfiansa i stabilidat riba nos isla.
Den MFK nos ta konvensí ku esaki ta e kaminda korekto, lógiko i necesario. Kombinando produkshon, ekonomia i kreashon di empleo, Kòrsou lo kombertí su mes realmente den un pais kompetitivo i rèndabel, un pais di ophetivonan grandi. Un pais equitativo i hustu, ku igualdat di oportunidatnan i trabou pa tur hende. Un berdadero kambio den kalidat di bida di kada kurasoleño.


text:
No ta desconoci pa Aruba cu pa nos Prome Minister sra. Evelyn Wever-Croes muchanan tin un prioridad grandi y un luga hopi special den su curason. Pa e motibo aki tambe riba dia di su cumpleaño, e mandatario di nos pais a celebra esaki den compania di muchanan.
Tabata un honor pa Prome Minister ricibi muchanan di Emma School na Fort Zoutman diamars mainta na unda hunto cu Sinterklaas y su Zwarte Pietnan nan a goza di un mainta hopi bunita anima. Cada muchan a ricibi un regalito di Sinterklaas.
Sr Lyonell Dirkzs a anima e celebracion aki en bibo den su programa di Mainta Diferente na TOPFm na unda esnan na cas tambe por a disfruta di cumpleaño di nos Prome Minister.
Juffrouw Jenny Boekhoudt, den nomber di cabesante y demas docentenan y alumnonan di Emma School, a haci entrega di un regalo na Prome Minister, kende a aprecia esaki masha hopi mes.
Pa Prome Minister sra. Evelyn Wever-Croes tabata un gran placer pa mira caranan contento di tur e muchanan di Emma School. Y a encurasha nan tur pa nan sigui haci nan best na scol. Y alabes desea nan tur feliz dianan di fiesta benidero.
Na e ocacion aki Prome Minister a tuma tempo pa gradici tur esnan cu a haci su cumpleaño asina special cuminsando pa Party Express cu a regala e muchanan Dino Jump y tur su servicio riba e dia aki. Na su colega Minister Chris Romero cu a percura pa un Arubus busca y hiba e muchanan di Emma School pa Fort Zoutman. Y finalmente Prome Minister ta gradici Emma School pa bin celebra hunto cu n’e y haci e dia aki asina inolvidabel p’e.
Pabien Prome Minister.


text:
OUSTRALIA—Jean-Julien Rojer i su duo Horia Tecau, no a logra pa alkansá e terser buèlta di e kompetensia internashonal di tènis, Australian Open 2018.
Esaki den wega di djasabra último, na momentu ku nan a enfrenta e duo oustraliano Sam Groth i Lleyton Hewitt. Un ke otro den enkuentro ku a finalisá ku skor di 6-7 (2) 6-4, 5-7.
E duo formá pa Rojer i Tecau a logra e titulo di e US Open 2017, unda tabata nan segundo grandslam ku nan a logra, despues ku na aña 2015, tambe nan a gana Wimbledon.
Aña pasá den Australian Open nan a alkansá kuartfinal, pero awor ta wòrdu eliminá den nan intento pa alkansá terser buèlta, na Melbourne.


text:
Huidige artikelen
Artikelen uit oktober 2009
29-10-2009 - Ta importante pa tene cuenta cu e terminonan legal di pago di cobransa di grondbelasting 2009
E di tres termino di pago ya a caduca dia 30 di september ultimo. Lees meer...
28-10-2009 - Diabierna e orario di servicio na publico ta diferente
Tanto pa e seccion di servicio pa cliente y e seccion di servicio di caha. Lees meer...
20-10-2009 - Servicio di Impuesto no por duna servicio na Oficina di Gobierno na Savaneta
1-10-2009 - Diabierna e servicio na publico lo ta diferente
E seccion “Servicio pa cliente” lo ta habri non stop te cu 2:30 atardi Lees meer...


text:
Tabata mainta yena cu alegria, baile y sorpresa ora cu St. Paulus School a ricibi su premio como ganador di e SETAR Dance Campaign. Esaki tabata un competencia di video den cual por a participa cu diferente movimiento cu baile y show riba e tononan di e jingle cu SETAR a traha specialmente pa temporada di Carnaval 63 di Aruba.
SETAR a lansa e campaña di competencia aki “SETAR Dance”, unda cu participantenan por a upload un video di nan mes of cu nan grupo bailando riba e ritmo carnavalesco di SETAR su Jingle. Di tur e videonan cu a keda “posted” riba e Facebook page di SETAR Dance, tabata tin uno cu a captura e atencion di un y tur. Esaki tabata e video di St. Paulus cu a ricibi aproximadamente 100 mil views riba Facebook y a keda comparti miles di biaha riba rednan social.
Recientemente den oranan di mainta SETAR a haci bishita na St. Paulus School pa haci e entrega di e premio di e SETAR Dance campaign. Cu hopi alegria y animo e docentenan di St. Paulus a ricibi e cheque di Afl. 5000 cu sigur lo yuda e School den nan meta di pone airco pa henter e scol. Apart di esaki SETAR a trece cupcake y e sorpresa pa e alumnonan di St. Paulus School cu un presentacion special di Jeon y invitadonan Prim, Freddie y Ritmo Real. Sigur un mainta inolvidabel pa e alumnonan y e team completo di SETAR Dance. Pabien un biaha mas na St. Paulus School ganador absoluto di e SETAR Dance Campaign.
Riba e potretnan por mira e momento cu e cabesante y e docentenan di St. Paulus School a ricibi e cheque di Afl. 5000 for di representantenan di SETAR serando e campaña di SETAR Dance hunto cu Jeon y invitadonan celebrando cu e diferente klasnan.


text:
ORANJESTAD - Mientras cu no tin hopi detayes, vocero di polis Lito Lacle a confirma pa NoticiaCla di un caso di hogamento di un persona na e popular atraccion turistico, conoci como 'Conchi' of Natural Pool. Autoridanan ta atendiendo cu e caso aki y asina cu tin mas informacion, lo suministra mas informacion. Keda pendiente pa e detayes. Nota: foto ta archivo di 'Conchi', of Natural Pool.
PALM BEACH – Polis a cera varios caminda na Palm Beach debi cu tin azeta plama riba caminda. Specificamente Hard rock Cafe bin lus di trafico Palm Beach bay te crusade pa bay Koyari (Buccaneer) end up riba rotonde Bubali bay Superfood pasa bandi Superfood, bay rotonde sigi riba Schotlandstraat te dilanti Watapana Tours ta sera pa trafico te proximo aviso. Manera informa, a constata cu tin azeta ariba e camindanan aki riba menciona pa cual motibo tin diferente dalmento a tuma luga.
ORANJESTAD – Un razzia efectua diabierna marduga pa Arestatie Team, T.B.P., Flex Team, personeel U.G.C., U.M.M y Honden Unit na Brikstraat, a produci 8 detencion di Venezolano illegal. Vocero di polis Lito Laclé a confirma cu di e grupo aki, 3 dama, 3 homber y 1 hoven masculino a drenta cu boto. Nan a wordu entrega na Guarda Nos Costa. Personal Unit Mensenhandel Mensensmokkel lo interoga e doño di cas.
ORANJESTAD - E fecha di e accion di recoge sushi lo ta dia 2 juni 2018. For di 2:00 pa 4:00 di atardi. Na Centro di bario Brazil. Tur persona cu ta biba pariba di brug por trece e azeta di cushina den un boter sera. E boternan mester ta di plastic. Tamaño por ta di boter refresco 2 liter te cu un boter mas grandi di plastic. Cada persona mester bin cu nan sera pa preveni esaki por basha y causa daño sin cu mester.
ORANJESTAD - Awe dialuna mainta 09:29 Maritieme Politie a haya jamada for di Centrale Post avisando cu tin un boto "Spicy Tuna" A-2123 cu problema di motor na altura di "Cabes di Aruba". Pa 10:42 Maritieme Politie a bin encontrá e boto 1 miya nautico leu fei Costa di Aruba cu 2 tripulante den e boto. A cuminsa lastra nan di biaha direccion "Nautical Club".
ORANJESTAD – Diaranson e grupo di opleidingschool cu ta bezig cu zuil milieu lo ta 8 or mainta na Fisherman’s Hut. E grupo a kies e thema Coremento/stacionamento riba beach den distrito di Noord. DOW ta bay yuda e grupo cu nan proyecto pa stop e Coremento/stacionamento riba beach den distrito di noord.


text:
Den un Tropicana Beach Tennis completamente yen, ITF conhuntamente cu Beach Tennis Aruba a haci e apertura oficial na e ITF Panamerican Championship pa e aña aki. Cu presencia di tur pais, cu excepcion di Bonaire kende nan vuelo no a yega na tempo, e desfile a tuma luga.
E anochi a habri cu un press conference caminda representante di ATA, Sra. Tita Iglesias, pa ITF tabata presente Massimo, Vini Font kende a representa e ekipo di Brasil como e ekipo campeon di 2016, Maud Celaire representando su ekipo di Aruba y na ultimo, e representante di Aruba Lawn Tennis Bond, Sr. Ronny Tchong.
Pa a duna inicio oficial na e weganan Panamericano, e ekiponan di Bolivia, Ecuador, Chile, Puerto Rico, Colombia, USA, Venezuela, Argentina, Brasil y e team local di Aruba tabata bon representa. Un atmosfera increibel, cu presencia di bastante siguido di e deporte di Beach Tennis, cu unicamente a segura tur presente, cu e aña aki un biaha mas, nan por spera hopi ambiente riba veld y pafor di e veld
E prome weganan lo cuminsa diabierna mainta pa 9or y atardi lo cuminsa bek desde 5or te den anochi. Diasabra mainta 9or e weganan lo continua pa 9or di mainta y lo cuminsa bek den atardi pa 4or. E semi final nan lo tuma luga diadomingo pa 10or y tur e dianan y orario nan menciona lo tuma luga na Tropicana Beach Tennis Club. Diadomingo atardi pa 4or lo cuminsa e finalnan, cuminsando cu e hubenil, sigui pa final di doubles female, doubles male y e anochi lo termina cu e final di mix doubles
RIba e compilacion di potret por tuma nota di con e anochi a bay.


text:
Chines cu a sufri kemadura na Mido Piedra Plat a fayece na Colombia
ORANJESTAD (AAN): Dia 9 di februari tabata tin un caso di candela den cushina di Mido na Piedra Plat. Aki un chines den cushina...
Boticanan Mediq oficialmente introduci
ORANJESTAD (AAN): Ayera tardi a tuma luga e introducion oficial di Boticanan Mediq riba nos isla. Pa e ocasion special aki a tene un...
Empresario Suizo interesa den converti Aruba den un hub di turismo medico di clase...
Lab Dom di Suiza den negociacionnan pa establece clinica di rehuvenecimento celular na Aruba ORANJESTAD (AAN): Companianan di renombre mundial ta mustrando interes den inverti...
Westin hotel no kier para responsabel pa e 8 aña di contract cu Blossoms...
Hopi contradiccion di palabra a hunga un rol grandi den negociacion di Westin Hotel ORANJESTAD (AAN): Inversionistanan cu a inverti pa cumpra Westin Hotel ta...
Corte cu tussenvonnis na fabor di Laboratorio Familiar den caso contra AZV
ORANJESTAD (AAN): Pa dos aña caba tin un caso andando den corte unda cu Laboratorio Familiar a demanda AZV pa motibo di a impone...
Polis a resolve 2 caso di atraco den 2 ora di tempo
Tur 5 sospechoso ta tras di trali ORANJESTAD (AAN) : Bon trabao den ekipo y accion rapido un biaha mas a resulta den detencionnan “relampago”...
Unico cos cu sospechoso a bisa cu un “comentario personal” a pone reacciona den...
Mr Chris Lejuez: ORANJESTAD (AAN): Ainda ta deteni e homber sospecha di maltrato pisa cu consecuencianan fatal, cual incidente a tuma luga den fin di...
Propietario di Blossoms Restaurant mester a bay corte pa haya informacion kico ta pasando
Tur movecion di compra di hotel Westin a bay den un forma inhusto pa Aruba ORANJESTAD(AAN): Oficialmente Westin Aruba Resort a cera su portanan desde...
Paga “Bon” Tino cu Malesanan Transmiti Sexualmente
ORANJESTAD (AAN): Durante temporada di Carnaval tin hopi mal comportacion. Uzo di alcohol sin paga tino y relacion sexual sin proteccion ta algo cu...
Boticanan Mediq oficialmente introduci
ORANJESTAD (AAN): Ayera tardi a tuma luga e introducion oficial di Boticanan Mediq riba nos isla. Pa e ocasion special aki a tene un...


text:
(emol.com) –Ayera Conferencia Episcopal di Chile a duna di conoce cu Papa Francisco a dicidi di acepta renuncia di tres obispo Chileno: monseñor Cristian Caro, Gonzalo Duarte y Juan Barros. E ultimo specialmente relaciona cu e encubrimento di abuso sexual dentro di e clero.
E retiro di e obisponan ta bin casi un luna despues cu nan a biaha pa Vaticano pa reuni cu e Pontifice y cu nan tur a pone nan cargo na disposicion. Un tematica cu a acapara atencion di opinion publico na diferente parti di mundo y cu awor atrobe ta bolbe riba portada di mayoria di medionan grandi internacional. Medionan di Argentina, Peru, Reino Uni, Estadonan Uni, y Spaña, entre otro pais, a dedica special atencion na e salida di Juan Barros, awor ex obispo di Osorno, ken a ser acusa pa e victimanan di e sacerdote Fernando Karadima, di encubri e abusonan sexual cu Karadima a comete y cual caso a provoca e intervencion di Papa Francisco, den e crisis institucional di iglesia catolico Chileno.
E versionnan online di e diario Argentino Clarin y di El Comercio di Peru a destaca den nan titularnan e protagonismo di Barros den scandal y con clave su salida ta resulta. Esey acompaña pa un potret unda ta mira Francisco y Barros saludando otro afectuosamente. El Pais di Spaña ta recorda den su publicacion e bishita cu e Papa a realisa na Chile, durante cual el a defende Barros, sigurando cu no tabata existi prueba den su contra. Sin embargo, despues di scucha e victimanan di Karadima y conoce e investigacion den teritorio Chileno di e enviado special di Vaticano, e arsobispo di Malta Charles Scicluna, su opinion respecto e lider di e diocesis di Osorno a cambia radicalmente. “E limpiesa den Iglesia Chilenoa cuminsa tuma forma”, e diario Spaño ta bisa den referencia na e retironan di e momento aki. Mientras tanto, e diario Britanico The The Guardian ta afirma cu e decision di e Papa ta cuadra cu “su continuo esfuerso pa demostra cu el a comprende e alcance di e scandal di abuso sexual den iglesia catolico, y tin e intencion di atende esunnan involucra como perpetrador o complice.”
E portal di noticia di Vaticano, Vatican Insider, a enfatisa e cu e trabao cu e obisponan investigado Scicluna y Bertomeu ta bay mas leu cu identifica responsabilidad di Juan Barros y ta pretende desmantela e “cultura di abuso, encubrimento y psicologia di elite cu ta parce di ta reina na Chile, segun e propio Pontifice a denuncia.”


text:
Manera tur aña Directiva di Fundacion Movemiento ta Bida (FMTB) ta organisa e torneo deportivo pa tur esnan cu tin 60 aña of mas . E aña aki atrobe e lo tuma luga e prome dos simannan di September y nos deportistanan ya caba ta den full training. Manera aña pasa FMTB atrobe e aña aki a haya ayudo financiero di parti Subsidie Comissie di Lotto pa Deporte pa cual nos ta sumamente agradecido. Na e manera aki nos 60 plusnan por tin un evento deportivo grandi atrobe.
Un total di ocho ramo di deporte lo worde practica durante e dianan ey y entregamento di premio e aña aki lo ta dia 16 di September durante un anochi ameno di 8 pm pa 1 am unda tur hende por los pia cu bon musica manera semper.
Softbal ya ta cla caba y lo hunga dos weekend sigui unda mescos cu aña pasa lo tin bataya fuerte entre e teamnan participante.
Volleyball ainda tin luga pa tur esunnan cu kier hunga cu of sin team. Tuma contacto cu Rudy Leysner na tel: 5942546. Tambe pa atletismo ,cual lo tuma lugar 16 di September cuminsando na Palm Beach( cana y core),por tuma contacto cu Rudy Leysner cu ta encarga cu esaki.
E aña aki atrobe Jose Geerman a tuma e timon pa organisa biljard . Si abo tambe kier participa ainda cu biljard anto yama Jose na tel: 7482122
Pa bowling manera tur aña Edna Maduro lo bai organisa esaki y lo worde hunga ariba canchanan di Eagle Bowling. Si abo kier purba bo suerte cu e cabayeronan y damanan 60 den bowling anto yama Edna na tel 5942433
Domino ta completamente yen caba ja cu Roy Sneek for maart caba a cuminsa prepara su schedule cu e anja aki atrobe lo ta na Centro di Bario Noord. Dia 30 di Augustus lo tin e reunion di domino na Centro di Bario Noord. Mirando cu nos amigo Roy ta sufriendo un kibrante di salud nos ta desea Roy pronto recuperacion pa e por bin tuma su sota na mesa di domino. Pa mas iformacion tocante e diferente weganan por jama oficina di FMTB na tel: 5868651
E schedule completo di e torneo lo sali dentro di poco pero cuminsa pone e body den shape p’asina bo por demonstra cu ainda bo tey.
Directiva di Fundacion Movemiento ta Bida kier a gradici e aña aki atrobe tur esunnan cu ta yuda nos gratuitamente pa organisa e torneo grandi aki cu ta esun di mas grandi na Aruba. Tur hende ta worde invita di awor caba pa bin presencia nos 60 plusnan den accion.
Fundacion Movemento Ta Bida cu torneo deportivo 60+
Manera tur aña Directiva di Fundacion Movemiento ta Bida (FMTB) ta organisa e torneo deportivo pa tur esnan cu tin 60 aña of mas . E aña aki atrobe e lo tuma luga e prome dos simannan di September y nos deportistanan ya caba ta den full training. Manera aña pasa FMTB atrobe e aña aki a haya ayudo financiero di parti Subsidie Comissie di Lotto pa Deporte pa cual nos ta sumamente agradecido. Na e manera aki nos 60 plusnan por tin un evento deportivo grandi atrobe.


text:
Manera ta conoci, durante luna di december 2017 SETAR a lansa su campaña “Share your Joyous moments” den cual e clientenan ta comparti nan momentonan di alegria pa por gana premionan atractivo. Durante e programa popular carnavalesco “DEN DJE” na Telearuba, SETAR a haci entrega di regalo na dos di e ganadornan. Nathan Berkel a gana Afl. 1000 na gift certificate di Maduro Travel y Natasha Pietersz a gana Weekend Stay pa 2 persona (all inclusive). E otro ganador ta J. Soliana cu a gana un SETAR Gift Certificate na valor di Afl. 250.
Riba e potret por mira parti di e team di Mercadeo hunto cu Nathan y Natasha durante entrega di nan premio. (d.r.p.d.: Roxana Ras, Andreina Kock, Nathan Berkel, Natasha Pietersz y Vanessa Donata.)


text:
Sospechoso cu si a comete e asalto a keda condena na 5 aña
ORANJESTAD (AAN): Diabierna mainta Corte den Promer Instancia a dicta sentencia den e caso penal cu Ministerio Publico a cuminsa contra e hoben Chines J.W.L. y e Venezolano A.F.C. Fiscal a exigi 3 aña di prison pa J.W.L. y 5 aña di prison pa A.F.C. Abogado mr. Lejuez a bisa Hues cu mester declara J.W.L. liber pasobra e mes a hala atras di haci e asalto arma y segun ley esey ta pone cu no por persigui’e.
Hues riba Diabierna mainta a comparti e punto di bista di mr. Lejuez y a declara e Chines liber mientras cu e otro sospechoso a worde condena na 5 aña di prison.
ASALTO ARMA:
Dia 1 December 2017, tratamento di e caso a tuma lugar y e acusacionnan cu Fiscal a presenta contra e Chines J.W.L. y e Venezolano A.F.C. ta:
Entre 24 October 2016 y 7 November 2016 a purba haci un asalto arma na cas di doño di Lekker Bar cu ta e madastra di J.W.L. E cas ta situa den area di Tanki Leendert y Tanki Flip.
Dia 8 November 2016, a haci e asalto arma riba e dama y bay cu cantidad di placa. DIARIO e tempo ey a raporta cu a bay cu 30.000 Florin.
Hues a mustra cu for di e investigacion por saca afor cu e promer biaha cu a purba, e plan no a resulta.
E Chines J.W.L. a declara na Recherche, cu el a duna informacion unda su madastra ta biba y a forma parti di e planeamento di e asalto arma. E tempo ey parce cu e tabata usa droga y tabata kier haya placa. Segun e sospechoso J.W.L. e tabata hunto cu e otro asaltantenan y a propone pa haci e asalto arma. Na cas di Darwin a traha e plan. Un grupo tabata vigila na Lekker y un otro grupo na e cas. Nan a bisti na preto y Darwin a facilita arma. Segun J.W.L., e tabata hunto cu esnan cu a haci e asalto arma. Na dado momento J.W.L. no tabata kier haci’e mas.
J.W.L. a bisa Hues cu el a para e asalto arma. Pesey ora su madastra a yega, el a cuminsa tosa y drumi abou y e asalto arma a fracasa e momento ey. Segun J.W.L., ora el a mira su madastra, el a sinti algo cu a pone cu e no kier pa e asalto arma sosode. El a bisa Hues cu despues di e dia ey, el a aleha di e grupo y hasta a bay biba na San Nicolas.
El a remarca cu e no ta compronde cu Darwin no ta encarcela. Segun J.W.L. tur e otro asaltantenan ta di Venezuela y ta cu Darwin.
EXIGENCIA DI FISCAL:
Fiscal a bisa cu J.W.L. a admiti na Recherche cu el a yuda planea. Fiscal a remarca cu den Corte awor e ta bisa cu el a hala atras pa no a haci e asalto arma. Fiscal ta haya cu J.W.L. no a expresa esaki na e otronan y tampoco e no a bay Recherche pa bisa di e plan pa haci e asalto arma. Segun e otronan e asalto arma no a sigui pasobra ya e madastra a drenta e cas.
Fiscal a bisa Hues cu e no ta kere cu J.W.L. a hala atras. Fiscal a bisa cu e ta haya proba e intento di asalto arma. El a mustra cu e comportacion di nan, esta cara tapa y arma, ta mustra cu nan tabatin e intension pa haci e asalto arma.
Pa loke ta e asalto arma realiza 8 November 2016,
Fiscal a bisa Hues cu J.W.L. a bisa cu el a hala atras. Na opinion di Fiscal, no tin otro declaracion cu ta contradeci esaki. Pesey el a pidi Hues pa declara J.W.L. liber di e asalto arma realiza riba 8 November 2016.
Pa loke ta e sospechoso A.F.C., Fiscal a mustra cu tin declaracion di J.W.L. y un otro cu ta mustra cu A.F.C. ta envolvi den e intento di asalto arma. Den Corte awor J.W.L. ta bisa cu A.F.C. no ta e tal Billi. Fiscal ta kere cu den KIA a palabra esaki. Na opinion di Fiscal, e sospechoso A.F.C. tabata envolvi den e asalto di 8 November 2016 tambe. Tin otro sospechosonan cu ta bisa cu ta A.F.C. tabata envolvi y a duna un tas na un dama pa warda.
Pa cu castigo, Fiscal a bisa cu e ta tene cuenta cu ta un intento di asalto arma y un asalto arma realize. Asalto arma na cas di un hende ta hopi serio. Bo cas ta e unico lugar caminda bo mester sinti bo sigur. Hendenan cu ta victima di asalto arma, ta keda cu trauma. Casonan asina ta causa inseguridad den comunidad. Fiscal a sigui bisa cu e ta tene cuenta cu A.F.C. a bin Aruba pa haci asalto arma. El a exigi 5 aña di prison pa A.F.C.
Pa J.W.L., Fiscal a bisa cu e ta tene cuenta cu J.W.L. a haci e asalto arma riba su madastra. Esaki ta hopi serio. El a exigi 3 aña di prison.
ABOGADO:
Mr. Lejuez a bisa Hues cu J.W.L. a admiti cu e tempo ey e tabata den adiccion y den necesidad di placa, a planea e asalto arma. Na opinion di mr. Lejuez, J.W.L. tabata esun cu mester a duna señal ki ora e asalto arma mester sosode pero el a hala atras y intencionalmente a tarda pa esaki no a sosode. E abogado a mustra cu J.W.L. a bisa cu e ora el a mira su madastra el a sinti algo y a hala atras.
Door di esaki, e madastra a haya chens di drenta e cas y e asalto arma no por a sigui. E abogado a menciona un articulo di ley cu ta mustra cu si e sospechoso voluntario a hala atras di e delito, e no por worde castiga pa esaki. E abogado ta haya cu J.W.L. a sabotea e asalto arma pasobra e no tabata kier pa e sigui mas. Pa loke ta e asalto arma riba 8 November 2016, mr. Lejuez a bisa cu e ta comparti posicion di Fiscal cu J.W.L. no por worde haya culpable. E abogado a bisa Hues cu e ta haya cu mester declara J.W.L. liber.
SENTENCIA:
Diabierna mainta Hues a cuminsa cu A.F.C. y a bisa cu a keda legalmente proba asalto arma riba 8 November 2016 cu violencia hunto cu otronan. Tambe Hues ta haya proba e intento di asalto arma.
Hues a mustra cu A.F.C. hunto cu otronan, a haci e asalto arma na cas di e dama, a ranca e dama for di auto. A.F.C. hunto cu otronan a causa hopi angusta riba victima. Ademas e caso aki a sacudi henter comunidad y a causa hopi sentimento di inseguridad.
Hues a tuma A.F.C. na malo cu apesar cu e promer asalto arma no a resulta, a bay un biaha mas. Hues a confirma e exigencia di Fiscal y a condena A.F.C. na 5 aña di prison, kitando e tempo cu e ta sera caba den KIA.
Pa loke ta J.W.L., Hues ta haya cu e acusacion di 8 November 2016, conforme Fiscal e ta declar’e liber. Pa loke ta e intento y preparacion di e asalto arma promer. Esey si ta proba.
Hues a mustra riba e defensa di abogado mr. Lejuez, cu a mustra cu voluntariamente J.W.L. a hala atras y a haci cu e promer asalto no a resulta. E abogado ta haya cu esey a base di ley ta haci cu mester declara J.W.L. liber. Hues ta haya cu esey ta e caso.
Hues a bisa cu e ta haya cu J.W. a percura cu e asalto arma no a sosode y ta declar’e liber.


text:
Boneiru, Sint Eustatius i Saba (Karibe Hulandes) tin un status nobo komo munisipionan partikular. Ku e status aki nan ta pertenesé direktamente na Hulanda. For di 10 di òktober 2010 Hulanda ta tuma e tareanan atministrativo di gobièrnu di Antia Hulandes pa su kuenta.
Munisipionan partikular
Ku nan status nobo di “munisipio partikular” e islanan a keda ofisialmente rekonosé komo “entidat públiko” di Hulanda. Esaki ta regla den Wet Openbare lichamen BES (Lei Entidatnan Públiko BES). Otro entidatnan públiko ta Reino, munisipio-, provinsia- i institushonnan di derecho públiko pa ehekushon di tareanan di kaminda, kanal i haf.


text:
WILLEMSTAD- Na Corsou tin un video ta circulando ariba Whatsapp y Facebook, unda por mira cuater hoben arma coriendo rond, ta carga nan arma y ta tira dor di e bentana. Un di e hobennan cu ta sinta patras, ta filma full e escenario, e homber sinta banda di dje como tambe e chauffeur tin nan cara tapa. E pasahero dilanti sinta en cambio si no tin mascarada bisti y por wak su cara bon bon.
Entretanto, polisnan a cuminsa cu’n investigacion. Vocero di polis, Reggie Huggins a bisa cu ya caba nan ta tras di e pista di e hobennan aki y cu por spera un aresto dentro di poco.
E video ta bin na momento cu Minister Quincy Girigorie di Husiticia ta presenta e cifranan di criminalidad pa e prome seis lunanan di aña. E aña aki 24 persona a perde nan bida y e prognosis ta cu e cifra lo subi te na 28, un tercera parti mas cu e añanan anterior.
En comparacion cu Amsterdam, un promedio di binti persona ta muri door di violencia. Pero den e capital ta biba cinco biaha mas persona cu na Corsou.
E cantidad di delitonan caminda cu mortonan ta cay e aña aki ta mas abao cu na 2016. Pero toch mas persona a perde nan bida, a consecuencia di dos caso di tiroteo. Den un, cuater persona a perde nan bida y den e otro cinco. Entre otro, e personanan a wordo tira mata for di un auto.
Polis ta papia di reglamento di cuenta den e circuito criminal, caminda bandanan rival ta bringa otro. Nan ta hopi activo den e mundo di droga. Na 2013, e politico Helmin Wiels a wordo asesina door di un miembro di e banda No Limit Soldiers- un banda di den Koraal Specht.
E banda aki ya pa un par di aña caba tin un guera di droga contra di e banda di Buena Vista. Corsou ta un puerto di transito pa droga procedente di Suramerica pa Merca y Europa. E bandanan aki tin branchnan na Hulanda, segun un investigacion di Ministerio Publico di Corsou.
Segun e hefe grandi na Ministerio Publico, e ex- fiscal General, Guus Schram, e facilidad cu nan ta haya arma ariba e isla ta un problema grandi. Segun Schram, posesion di arma riba e islanan ta bastante integra. Y mirando e film, tambe nan ta wordo glorifica den bandanan caminda e gangnan ta activo.
https://www.youtube.com/watch?v=cWREW-mt26g
Fuente: https://nos.nl/


text:
ORANJESTAD – Aruba a yama bonbini na 77.644 bishitante den luna di september. Asina Aruba Tourism Authority ta bisa den un comunicado e siman aki. Segun ATA, e total di turismo ‘stay-over’ pa nos isla a keda casi igual cu un aumento di 0.4% si compara esaki cu september 2016. Si exclui e bishitantenan di Venezuela, por mira un aumento di 11.3% cual ta igual na un total di 66.090 bishitante pa nos isla. No obstante e caida di mercado Venezolano, e aumento aki ta un indicacion di stabilidad y crecemento continuo di Aruba su turismo. Alabes, e cifranan ta indica crecemento den mercadonan clave pa Aruba, manera Merca, Canada, Brazil, Argentina y Alemania.
Pa e asina yama year-to-date 2017, 797.457 turista a bishita nos isla, cual ta 6.2% menos cu e mesun temporada aña pasa. Si nos exclui e bishitantenan Venezolano, por mira un aumento di 7.9%, ekivalente na 726.444 bishitante.
TURISMO ‘STAY-OVER’
Aruba ta wordo representa den tres diferente continente. Compara cu september aña pasa, pa 2017 e turismo procedente for di e continente Norte Americano a aumenta cu 13.1% y ta trece 59.2% di total di turismo pa nos destinacion. Na september, Merca a aumenta cu 12.6% y Canada cu 22.1%. Pa e prome 9 lunanan di 2017, e continente aki a subi cu 9.3% pa turismo pa Aruba.
Continente Latino Americano a baha cu 22.3% di cual Venezuela a baha cu 35.7% compara cu september aña pasa. Brazil a subi cu 43.1% y Argentina a subi cu 24.5%. E continente di Latino America ta trece 26.1% di e total di turismo pa luna di september na nos isla. Pa e prome 9 lunanan, turismo procedente di Latino America a baha cu 38.8% primordialmente mara na caida for di Venezuela.
Pa loke ta Europa por nota un cu turismo a aumenta cu 7.4% compara cu e mesun luna aña pasa. Hulanda a keda casi igual, cu un aumenta di 0.5% y Alemania a aumenta cu 25.3%. E continente Europeo ta representa 11.4% di turismo pa Aruba pa luna di september.
Pa e prome 9 luna, Europa a trece 5.2% turista mas pa Aruba compara cu e mesun temporada na 2016.
TURISMO CRUCERO
Durante september 2017, 23.863 pasaheronan crucero a bishita nos destinacion riba un total di 12 diferente barconan crucero. Compara cu luna di september aña pasa, turismo crucero a crece cu 11.5% (september 2016 Aruba a haya 21.411 bishitante for di 7 crucero). En total pa e prome 9 luna di 2017, Aruba a ricibi 537.069 pasaheronan crucero for 225 diferente barco. Esaki ta ekivalente na un aumento di 22.3% pasahero adicional pa nos isla (20 barco crucero mas) compara cu e mesun temporada aña pasa.
Ademas di e cifranan aki, ta bon pa menciona cu september ta e ultimo luna di e asina yama ‘low-season’ (temporada abao) cu normalmente ta for di luna di mei te cu september. Como parti di e strategia di A.T.A. tawata enfoka pa crece mas tanto posibel durante low season ta demostra den resultado di crecemento cu 77.3% compara cu e low season 2016.
Turismo en general pa Aruba:
Merca y Canada su prestacion ta fuerte, hunto cu diferente otro mercado. Parti esencial di e strategia di A.T.A. tabata pa sigura cu entrada pa medio di turismo wordo afecta menos cu ta posibel. Pa esaki, aña pasa 2016 a inverti entre otro AWG 4 miyon adicional den mercadeo na Merca, cual a pusha resultado di ultimo kwartaal di 2016 y durante 2017. E aña aki a inverti AWG 2 miyon adicional pa sigui pusha Merca. Si compara volumen di Aruba pa cu otro destinacionnan den region di Caribe, por ripara cu nos destinacion ta wordo afecta fuertemente pa cu e situacion di Venezuela, aki mester tene na cuenta cu Aruba ta e mercado primario pa Venezuela tambe, den area di Caribe. E impacto di Venezuela ta wordo sinti na Aruba relativamente mas riba area di volumen, pero no riba aspectonan cu ta mara na ingreso pa medio di turismo. Venezuela ta kedando un mercado cardinal, pero ora ta papia di mantene y sigui desaroya Aruba su turismo, ta importante pa sigui cu e enfoke riba mercadonan principal y continua na explora mercadonan nobo atrabes di strategianan agil y diversifica. Conforme strategia pa sigui pusha mercadonan otro cu Venezuela, lo sigui intensiva esfuersonan den ultimo cuartal di e aña aki na Merca. Merca su resultadonan fuerte, combina cu un region Latino Mericano (excluyendo Venezuela) y Europeo fuerte, ta resultando den entrada creciente pa medio di turismo asina compensando tambe e impacto di Venezuela su volumen cu ta bao presion.
TOURISM RECEIPTS / CENTRAL BANK OF ARUBA
Di acuerdo cu Banco Central e asina yama ‘Tourism Receipts’, pa cu e prome tres luna (Q1) di 2017, a contribui cu AWG 872.5 miyon den nos economia, cual ta un aumento di 3.5% compara cu e mesun temporada na 2016.
ORANJESTAD – Departamento di Impuesto a informa den un comunicado cu entrante 1 di juli 2018, tin algun cambio den e ley di BAZV. Siguientemente ta sigui un splicacion cortico relaciona cu algun di e cambionan pa cu BAZV.
ORANJESTAD - Pa yuda bo spaar tempo, Aruba Bank ta introduci e opcion di self-service nobo, e-Appointment. Awor tur persona cu mester bishita un di e sucursalnan di Aruba Bank tin tempo pa planea su bishita ora ta cumbini’e y por scoge e sitio cu e ta prefera, for di e comodidad di su cas of oficina. E opcion online ta disponibel uzando cualkier computer, tablet of Smartphone. Pa haci un cita sigui tres (3) stap simpel:
ORANJESTAD – Departamento di Impuesto ta participa cu su horario di servicio na publico lo ta diferente diaranson, dia 20 di juni 2018. Tur oficina den distrito y e oficina principal na Camacuri lo ta habri te cu 11:30 di mainta. Parti atardi lo ta cera, debi na un training interno pa e personal. Esaki ta conta tanto pa e seccion di Servicio di caha como e seccion di Servicio na cliente.
ORANJESTAD – Un siman despues cu Lotto a introduci e posibilidad pa cumpra lotto ‘online’, e persona responsabel pa mercadeo y publicidad Damaris Ridderstap ta contento. Segun Ridderstap, e prome reaccionnan tabata hopi positivo. Mes momento e ta conciente si cu ta hopi tempran pa tin un bon bista di e impacto. Lo dura por lo menos 2 luna prome cu nan por bisa berdaderamente kico e impacto tabata, pa midi con grandi e impacto tabata. Pero e mercado nobo a nace y ta creciendo.
ORANJESTAD – E hecho cu e proyecto hotelero na Isla di Oro no ta sigui mas (gobierno a nenga permiso oficialmente siman pasa), no ta kita cu e ta keda un proyecto interesante pa pais Aruba. “Ademas e no ta kita cu e proyecto aki, manera cu e desaroyadornan a tuma contacto, lo ta interesa pa mira un otro posibilidad pa loke ta trata localidad pa por desaroya un tipo di proyecto asina”. Asina minister di infrastructura Otmar Oduber a bisa dialuna mainta durante un conferencia di prensa. E desaroyadornan mes, no a reacciona ainda riba peticion di e portal aki.
ORANJESTAD – Entrante 2019, banconan na Aruba por procesa tur pago na florin entre banco inmediatamente, estilo real time. Asina Banco Central di Aruba (BCA) a anuncia diabierna. Esaki ta posibel awor cu BCA a asocia su mes cu EquensWorldline pa lansa e sistema di pago instantaneo na Aruba. EquensWorldline SE ta e lider Europeo den e industria di pago y servicionan di transaccion, pa suministra un infrastructura nobo y central pa sistema di pago instantaneo, y lo reemplaza e sistema actual di “clearing & settlement” di BCA entrante januari 2019.


text:
Partido P.O.R , E Forsa Nobo a presenta su plan di gobernacion , den esaki tin e plan di accion cu e partido completo lo haci un reforma riba salubridad. E reforma ta basa riba e principio di e concepto cu actualmente ta ley di AZV . Actualmente AZV ta dirigi basicamente na momento cu un malesa ta presenta su mes na un persona. Loke ta lamentabel cu den e ley di AZV no tin e aspecto di prevencion.
Pa Andin Bikker esaki ta e motibo cu Partido P.O.R, E Forsa Nobo a dicidi di modernisa e ley di AZV pa asina pone e aspecto di prevencion den e ley. Actualmente si un persona ta desea di haci un check up general no por ta posibel solamente si e dokter di cas en contra un sintoma cu ta indica cu posiblemente tin un malesa. Esaki ta e motibo cu hopi ciudadano na Aruba ta bay den exterior y den menos cu 3 ora e pashent ta haya su resultado. Sinembargo na Aruba na momento cu e pashent bay su dokter di cas e lo mester ta sufri di un malesa of tin cierto sintomanan pa e dokter por haya indicacion pa e pashent por haci un check up general.
Segun Bikker e situacion aki ta frustrante debi cu te na momento cu haci un check up general y si detecta cierto malesanan e ora hopi biaha ya caba e pashent ta den un estado hopi avansa. Andin Bikker di Partido P.O.R, E Forsa Nobo ta kere cu Aruba mester bay den un dimension cu tur hende mester por haci un check up general anualmente, principalmente e grupo di risico y of cualkier persona pa haci e control pa su propio bienestar. Asina aki tambe di antemano por preveni si e persona ta na caminda pa haya cierto malesanan. Esaki ta significa cu den un periodo hopi tempran por detecta si e persona aki mester di tratamento pa por preveni cierto malesanan.
Andin Bikker di Partido P.O.R, E Forsa Nobo ta confia cu e posibilidad pa un persona haci un check up general ta na su luga, enbes cu na momento cu tin sintomanan so di cierto malesa e ora tin indicacion cu e ciudadano por haci un check up general y si e dokter no ta haya cu ta necesario e persona no lo haci su check up pa por kita su dudanan di loke e ta sinti.
Andin Bikker: Ley di AZV no tin e aspecto di prevencion
Partido P.O.R , E Forsa Nobo a presenta su plan di gobernacion , den esaki tin e plan di accion cu e partido completo lo haci un reforma riba salubridad. E reforma ta basa riba e principio di e concepto cu actualmente ta ley di AZV . Actualmente AZV ta dirigi basicamente na momento cu un malesa ta presenta su mes na un persona. Loke ta lamentabel cu den e ley di AZV no tin e aspecto di prevencion.


text:
E aña aki un biaha mas e team di Big Joe lo ta organisando e ultimo evento di drag race aki na Aruba jama “Palo Marga Finals”. E biaha aki e lo ta e evento di mas grandi cu nan a jega di organisa como cu lo ta un total di 5 dia di evento y esaki lo ta dedica na Ricardo “Cado” Kock celebrando mas di 30 aña den e mundo di Drag Racing. Pero esaki lo bai bira un evento sumamente special como cu December aña pasa e casa di Cado Kock esta Sita Geerman-Kock a wordo diagnostica cu cancer y esey a pone tur hende den e team para un rato keto y refleciona riba e importancia di bida y pa trata y duna aprecio na bo sernan keri ora cu nan ta na bida. Pa es motibo aki henter e tema di Palo Marga Finals di dianan 28 y 29 di November proximo lo bai ta “Celebrando Bida”. Pa prome biaha un evento di drag lo bai ta den combinacion cu Koniging Wilhelmina Kanker Fonds cu tur dia ta duna e support necesario na tur persona cu bati na nan porta paso personalmente of sea un amigo, conocir of famia nos tur conoce un persona den nos boda cu ta sufri di un of otro tipo di cancer. Na Aruba nos tur tin un conocir of famia cu ta sufri di e malesa cancer y e mundo di drag racing no ta un excepcion paso tanto coredornan of fanaticonan tin un persona den nan famia cu ta sufri di e malesa aki. Y ta pa es motibo aki mes Big Joe kier atraves di e deporte di drag concientisa tur hende cu tin un organisacion manera Koniging Wilhelmina Kanker Fonds cu ta para cla pa judabo pero tambe cu e organisacion aki mester di e sosten financiero pa asina por sigui juda mas hende aki na Aruba paso e malesa di cancer no ta discrimina y ta toca na porta di esnan sea directamente of indirectamente involucra den e deporte di drag tambe. Tur esnan cu bai mira e actividad di Palo Marga Finals tambe lo ta contribujendo cu Koniging Wilhelmina Kankerfonds como cu 5 florin di cada ticket di entrada lo bai como donacion pa Koniging Wilhelmina Kanker Fonds pa di e forma aki nan por hanja fondonan necesario pa asina nan por sigui juda e patientnan di cancer cu ta bati tur dia na nan porta. Durante e evento di drag race aki e representantenan di KWKF tambe lo bai ta presente pa prome biaha riba pista di Palo Marga pa asina tur amante di e deporte aki por papia y hanja mas informacion di loque e fundacion ta haci y esnan cu kier duna algo mas di nan curason na e fundacion lo por haci esaki directamente. E actividadnan di Palo Marga Finals mes lo ta cuminsando Diabierna 21 di November cu un tremendo Inschrijving/Car & Bike Show riba e parkinglot di Kooyman di 7or pa 10or di anochi, sigui pa un roadtest na Palo Marga Diasabra dia 22 di November di 7or pa 11or di anochi y e caredanan mes lo tuma lugar Diabierna 28 y Diasabra 29 di November. Pa sera henter e celebracion di bida aki cu broche di oro, entregamento di premio lo tuma lugar Diadomingo 30 di November den un tremendo actividad unda tur coredor y fanatico por bini hunto netjes y sin stress di careda pa tuma nan premio y pa despues sigui cu e reconocimentonan y un celebracion pa “Celebra Bida”, paso manera Cado kock semper a bisa “Reconoce un hende na bida pa e disfruta di dje, paso despues e no sa cu bo a reconoce tog”.
SEGUN SONY “ESAKI TA E COMIENSO DI E FINAL DI PS4”
May 23, 2018 0


text:
Di forma simbolico, a haci entrega di e cheque na Ydimar na oficina di Qredits den MFA Nort. Ydimar ta un empresario local y ta maneha su propio negoshi di paña ya pa un aña caba. Aki e ta bende lingerie pa damanan plus-size. Cu e Microfiansa aki e kier realisa mas cresemento pa su comapnia.
Qredits Aruba tin como meta pa reforsa e mundo comercial aki na Aruba ofreciendo fiansanan te cu Afl. 50.000,- na empresarionan existente i nobo i alaves tambe coaching. Desde su apertura na april un cantidad di empresario (starters) a bati na porta cerca Qredits pa entre otro sosten financiero.
E metanan pa 2017/2018 ta pa suministra mas o menos 100 fiansa cu un promedio di Afl. 30.000,- pa guia mas di 200 empresario nobo ora di lanta nan propio negoshi y pa ofrece e programa educativo empresarial Birando mi Mesun Doño na 250 alumno di scol.
E curso online di Qredits Skirbi Bo Plan di Negoshi ta traduci na Papiamento, Ingles y Spaño y ta keda ofreci na empresarionan nobo. Pa cu esaki tin vouchers obtenibel na oficina di Qredits y na Camara di Comercio. Te cu awor ya mas cu 30 vouchers a keda reparti.
Bo por haya mas informacion di Qredits Aruba riba www.qredits.com. E website ta obtenibel den cuatro idioma: Papiamento, Hulandes, Ingles y Spaño. Aplicacion pa un fiansa por wordo haci simpelmente riba e website mes.


text:
Willemstad – E benta di karchi di Curaçao Ponton Festival ta kuminsá dia 10 di mart ofishal i ta start ku e úniko akshon di ‘Early Bird’. Riba e dia aki bishitantenan di e festival por kumpra karchi general i karchi ‘VIP’ na preis redusí durante 10’or di mainta i 6’or di atardi na Van Den Tweel Zeelandia.
Organisadó Sumusica Curaçao B.V. ke duna mas tantu hende posibel e oportunidat di presensiá Curaçao Ponton Festival ku e akshon di ‘Early Bird’. “Mi ke pa e komunidat di Kòrsou lubida tur problema i disfrutá altamente di artistanan rekonosé lokal i internashonal durante e 3 dianan di e festival”, asina direktor di Sumusica Curaçao B.V., señor Gisgard Felida, a duná di konosé.
Un kantidat limitá di karchinan general i ‘VIP’ lo ta disponibel durante e akshon di “Early Bird” na preis respektivamente di Naf 50 i Naf 175. E karchinan di ‘VIP’ ta inkluí 10 bibida ‘premium’ manera kòktel, shampaña, ròm, wiski, vodka i biña. “Normalmente karchi regular ta kosta Naf 75 i karchi ‘VIP’ ta kosta Naf 275, pues nos ta purba yuda e pueblo mas ku ta posibel dor di hasi e festival aksesibel pa un i tur.
Dia 5, 6 i 7 di aprel e promé edishon di Curaçao Ponton Festival ta tuma lugá riba Brionplein i Kleine Werf. Sumusica Curaçao B.V. ta verwagt bishita masal tantu di amantenan lokal komo internashonal di músika latino, pop, hip hop, urban, reggae, rock i soul.
Djadumingu 25 di febrüari e organisadó a revelá e ‘line-up’ di e festival ku artistanan manera Jeon, Hef, Ronnie Flex, Rich Kalash, Randal Corsen Orchestra, Morgan Heritage, RockPack i Grupo Extra. Sumusica Curaçao B.V. a lográ firmá ku e artistanan aki, konosí rònt mundu, pa tresénan na e festival. Un di e artistanan konosí ta e grupo RockPack kual ta konsistí di e siguiente artistanan renombrá: Bill Champlin, John Elefante, Fran Cosmo i Alex Ligertwood. Bill Champlin a gana dos premio ‘Grammy’ i ta konosí komo kantante di e banda Chicago.
Algun kantika konosí di Chicago ta ‘Hard Habit to Break’, ‘Look’ i ‘Hard to Say I’m Sorry’. Alex Ligertwood ta un kantante, kitarista i drummer Eskoses, ken ta altamente konosí komo vokalista prinsipal di Santana. E banda di rock latinomerikano aki a yega na éksito internashonal ku nan hitnan manera ‘Black Magic Woman’, ‘You Know That I Love You’ i ‘Oye Como Va’. Demas integrantenan di e banda Fran Cosmo, Kevin Chalfant i John Elefante tabata respektivamente kantantenan di e banda legendarionan di rock Boston, Journey i Kansas.


text:
Ministerio Publico ta pidi pa lage na paz:
ORANJESTAD (AAN): Riba diasabra 25 di november ultimo, señora L.C.F., wela di e fayecido muchanan Rishandroh en Eugene, a wordo deteni riba sospecho di complicidad na maltrato severo di e dos muchanan, cu morto como consecuencia.
E complicidad lo a encera cu señora F. no a actua mientras e tabatin conocimento di e maltrato severo.
Despues di investigacion cuidadoso, Ministerio Publico a yega na e conclusion cu no tin ningun motibo pa supone cu señora F. a haci su mes culpable na cualkier tipo di hecho castigable.
Pa e motibo ey, Ministerio Publico no a pidi huez-comisario pa prolonga detencion di señora F. y a pone den libertad.
Ministerio Publico ta conciente cu e morto di Rishandroh en Eugene a lanta hopi emocion na Aruba.
Ministerio Publico ta spera cu señora F. lo wordo laga na paz. E tambe ta victima den e caso aki y mientrastanto e no ta sospechoso mas.


text:
ORANJESTAD – Ban laga e recap di 2016 y speransa pa 2017 pa otro siman.
Miso coriendo rond di e isla manera turista, mi ta pensa, na final di dia, ken su isla e ta? Pa prome mino por bisa cu e ta dimi, mi stima e isla manera cu e lo ta si.
Asina tanto, cu mi a bisa mi meneer di research concepts cu mi thesis ora mi caba di studia lo mester ta tocante algo cual resultado den un manera lo beneficia Aruba. Podise mi por haci un encuesta riba con localnan di berdad ta sinti tocante turismo, con poco poco nos a wak tur cos cu ta crioyo y autentico perde na man di “Americanismo”. Con, ta te awo un revolucion cultural ta tumando luga of podise con trempan muchanan Latino ta cuminsa experencia micro-aggression pa motibo di nan nacionalidad na scol. Porta mi por investiga unda e segundo generacion di imigrante ta end up riba e isla. Esunnan cu ta biba cu e peso riba nan lomba di “live the better life”, pasobra nan mayor a imigra pa nan por tin esaki. Ami mes, por conta e storia, cu mi mama na algun momento tabata tin te hasta tres trabou pa cubri gasto y tabata lanta tur mainta hibami scol tog.
Aruba ta pa Arubiano y ta di Arubiano, esey nos ta bisa. Esey semper nan a bisa ami creciendo, pero si nos ta honesto e dinastia di e dos of ta tres famianan cu ta run the show
riba Aruba no ta ni Arubiano at all. Desde tempo cu mi a cuminsa haya interes den activismo social mi ta cuestiona, na ken politiconan di berdad ta referi ora nan ta bisa “nos”?
Sinta cu un amiga dimi ariba na un bar den Renaissance el e a remarca riba con bunita e isla a bira, con e practicamente parse un luga di luho awo. E isla ta mustra manera cu nos tur kinan ta biba un high lifestyle y aunke nos calidad di bida riba e pida baranca aki ta hopi mas miho cu algun paisnan grandi, e division entre clase social na Aruba ta hopi obvio y e diferencia con nos ta tratanan ta obvio tambe. Ta berdad, mainstreet y e area ey parse un soño di cual bono kier lanta, pero kico den berdad e ta bal si e poder di compra a baha, cuanto aña lo tin cu pasa y cuanto negoshi mas lo bay bancarota prome cu nos cuminsa cosecha locual gobierno a planta?
Porta pasobra final di aña a yega, esaki ta e nostalgia ta opina y no ami. Pero mi a bin Aruba tempo mi tabata tin cuatro aña. E Aruba cu ami a crece aden, no ta existi mas y e no lo existi nunca mas tampoco. Caya grandi ta bunita, Palm beach area ta mas bunita ainda, pero e cayanan patras di aereopuerto ta demasiado scur anochi, pa añanan largo e ta scur, e decoracionnan di e rotondenan ta bira mas simpel cada aña, e casnan di e ciudanonan regular dibaina tin luz. Cada biaha bo core rond, tin mas tereno roza, mas condominium na caminda, mas shopping mall, mas bar y sin laga afo e cantidad di supermarket cada pasa tres cas. Cuanto di nan ta di Arubiano? E mas tristo ta cu e no ta cu nos no kier, si no mas bien cu nos no por. E prijsnan di belasting te hasta pa bo cuminsa un “small business” ta ridiculo.
Mi ta biba practicamente den un mondi y ainda un 5 aña pasa mi por a bisa cu mi tabata wak tur sorto di parha mainta, yuwana tabata drumi den rei bou di otro riba cadushi. Awo nada, no puntrami con un trupiaal ta mustra of un prikichi pasobra mi tin tanto tempo sin wak un cu mi a lubida. Awo kier prohibi saco di plastic y foam box, leuk. Awo cu ya no ni tin mondi pa nan bula bay aden mas. Si Aruba ta un producto manera nan sa yame, ta ora pa nos haya sa di berdad ken ta endorse e, ken ta su target market, na ken e ta bendiendo su mes, ki balor e ta creando den mercado y con esaki ta crea shared value pa su habitantenan. Bo no ta haya?


text:
Reina, santu, òf groene, e splicacion di hermana di man òf for di man di vários material, equipment di energia, na e palu, piedra, e klei, barata, òf material di glas. Limpia stellaris, di búferes, i finansas. Career Skills Qualification Mud, trabou, limpi, òf mehora nan artíkulonan òf area pa mata efekto òf inkluso pa prepará material pa sigui kompleto, using palm tools …Read More »
E Orador Di Kuenta I Detayá Di Trabou / Di Akuerdo Di Planta I Fiha Di Trabou
Haña a informá di e kliente di saldo derotá por manda, telefon, òf bishitá personal di colecta e reembolso. Di bes include di revisión di pago i e continuacion di e kantidat di kuenta burico; e preparashon di e relacion di e ofisina di credit si e kliente no ta contrast; e invitacion di e kasonan di ehecucion hipotekario òf i e retené di bo dokumento di lehèm di e seri i e influensia. Career …Read More »
Di Marrero Detayá Di Trabou / Rol I E Derechonan Di Planta
Pleister i ta sirbi regreso na cliente, derecho òf na kla pa personal di trabou. Career Skills Qualification Acquire funds for products supported. Kontrolá e identifica di kastigu pa autorisa e edat di splicacion pa kumpra di alkohòl. E stabilidat di deklarashon di kongreso. Hasi un esfuerso pa limitá di problema i e obligashon relata na e kastigu’ extreme drinking by taking actions for …Read More »
E Trahadónan Di Terasa I Finansas Detayá Di Trabou / Di Akuerdo Di Planta I Funcion
Implementá un kombinashon di hormigón, santu, koló, òf di guijarros chip na e piso, salaris, bai e kaso di e acceso na e denunsia di services ku ta resistente i cosmética. Career Skills Need Minimize material department strips and push these in to the terrazzo foundation for bones or changes of coloring to form styles or designs …Read More »
Di Ofisialnan Coreccion I Carlos Detayá Di Trabou / Di Akuerdo Di Planta I Di Situaciones Na
Guardia di rechaso di e final di e cooperacion di konforme ku probá leinan i metodo di. Mei salvaguardia di e katibunan di tráfiko entre kastigu di prizon, sala, prizon, òf na otro lugá. Kontené ofisialnan i polis ta dedica hopi di su momento e preservashon di e kriminal den e coleccion di organisacion. Career Skills Prerequisite Shield facility gates to display readers. Examine send for …Read More »
Specialisa Den Ministerionan Di Aeropuerto Detayá Di Trabou / E Derechonan Di E Planta I Di E Rol
Garantisá di marina di guera i avion komersial’c seif di despegue i yega. E responsabilidat include e controle entre e kontrol di tráfiko aéreo i personal di kuminda; manda; e utilización di aeropuerto yega i yuda den a; e splicacion di e siguridat di tratamentu ku e aeropuerto; e preservashon i e servisio di pasje aéreo den e di lehèm; bai ku e konosementu di e dat di emerita. Career Skills Qualification Apply airfield security treatments …Read More »
Familiar Detayá Di Trabou / E Trabou I E Derechonan Di E Muestra
Di transporte di persona den area aki manera e gasten di demetrios òf xray demetrios splicacion di amelia, asientonan di wilnan, òf muebla colchones di kama. Por wanta e futuro di e kosnan material òf di e kla i ta hiba produktonan. Job Skills Prerequisite Solution individual call techniques, e transmishon na e lampi òf alerta pa kousa pepe rekerí. Bo tin documentation òf informashon entre e divishon. Mata …Read More »
Servisio Di Lavandería I Di Limpiesa Den Seku Trahadónan Di Detayá Di Trabou / Pòst Traha I E Edicion Di Kuenta Di E Planta
Trabou òf e enkargo di limpiesa òf di drycleaning model limpi ta seku òf laba e siguridat òf e kaso di e kontenido, manera ta e details di prensa di kueru ta pa, kueru versions, blachi, lomba , i lomba. Inkorporá groter di e kontenido. Career Skills Qualification Receive and level content for washing or drycleaning using pinpointing code amounts or names, applying appliance …Read More »
Di Bombero Fortalece Detayá Di Trabou / E Derechonan Di E Muestra I Di E Rol Di
Reduceren i asina e incendios den mondi òf paisnan di komunidat ku ta simpel. Job Skills Qualification Retain connection with fireplace dispatchers at all times to alert these of the requirement for supplies and further firefighters, òf inclui na un profundidat di problema na. Di rekuperashon di kandela bou, and provide emergency help that is …Read More »
Di Audiólogos Detayá Di Trabou / E Edicion Di Kuenta Di Prueba I Funcion
Kontrolá i trata na individual ku ta poseé i teatro experimental. Mei promociona e oudiensia di instrukshon a kibra den audífonos. Por hasi investigashon relacion ku problema di edicion. Job Skills Need Examine and clean people’ bakinan di orea. Eduká i ta sirbi e personal di e provinsianan i studiante di audiología. Krea i sirbi splicacion di direccion di lesa. Show people and aide …Read More »